Source
stringclasses 1
value | Content
stringlengths 251
13.6k
| Length
int64 251
13.6k
| Script
stringclasses 1
value | Language
stringclasses 1
value | ISO639-3
stringclasses 1
value |
|---|---|---|---|---|---|
TRT | آمریکانین پرزیدنتی دونالد ترامپ، روسیانین ونزوئلا‌دان چیخماسی لازیم." دئدی.
ونزوئلا قونوسوندا بوتون واریانت‌لارین ماسادا اولدوغونو سؤیله‌ین دونالد ترامپ، موسکوا ایلک دفعه بیرباشا هدف آلا‌راق،
روسیانین ونزوئلا‌دان چیخماسی لازیم." دئدی.
آمریکا پرزیدنتی ترامپ، ژانویه آییندا ونزوئلادا اؤزونو دولت باشقانی اعلان ائدن خوان گوایدونون خانیمی فابیانا روسالس ده گوایدونو آغ ائوده قبول ائتدیگی گؤروشمه‌ده مطبوعات نماینده‌لرینه بیانات‌لار وئردی.
خوان گوایدو و قروپونون سونونا قدر یانیندا اولدوق‌لارینی وورغولایان ترامپ، گوایدونون خانیمینا خیطابن،
آمریکا اولاراق سیزینله، ونزوئلا خالقی و گوایدو ایله 100یوزده برابریک. ونزوئلادا اولان‌لار هئچ اولمایایدی. اما بونلار دوزه‌له‌جک." آچیقلاماسینی ائتدی.
ونزوئلانین اصلینده چوخ زنگین و قایناقلاری بول بیر اؤلکه اولدوغونو قئید ائدن ترامپ، اؤلکه‌دکی موجود پروبلم‌لرین منبعی‌نین دولت باشقانی نیکولاس مادورو رهبرلیگی اولدوغونو ساووندو.
ترامپ، روسیانین ونزوئلا‌داکی وارلیغی ایله باغلی نظر وئریلمه‌سی حاقیندا،
روسیانین ونزوئلا‌دان چیخماسی لازیم." ایفاده‌سینی ایستیفاده ائتدی.
ترامپ، موسکوا ایله بو مسئله‌ده بیر اونسیت ایچینده اولوب اولمادیق‌لاری سوالینا ایسه "هر شئیی بیلیرلر." جاوابینی وئردی.
مادورو رهبرلیگینین الینده گوجلو فاکتورلار اولمادیغینی دیله گتیرن ترامپ، "اوردودان سووای اونلارین صاحب اولدوغو داها بؤیوک بیر باسقی فاکتورو یوخدور. اینسان‌لار آجلیق‌دان اؤلور و (مادورو رهبرلیگی) یاردیم‌لاری دا قبول ائتمیر. ونزوئلا مسئله‌سینده بوتون واریانت‌لار ماسادا." قیمتلندیرمه‌سینی کئچیریب.
گوایدونون خانیمی روسالس ایسه اؤلکه‌سین‌دکی وضعیتین دوزلمه‌سی اوچون آمریکادان و ترامپدان کؤمک ایستدیک‌لرینی وورغولایاراق، بو گونه قدرکی دستک‌لری گؤره ترامپ رهبرلیگینه تشککور ائدیب.
ونزوئلا میللی مطبوعاتیندا یئر آلان خبرلرده، 24 مارس‌دا روسیا ساوونما ناظیرلیگینه باغلی نیظامی ایخراجا اوچاق ایله بیر اوچاق‌نین، باشکند کاراکاسین شمالین‌داکی مایقوئتیا اولوسلار آراسی سیمون بولیوار هاوا لیمانینا ائندیگی، 100دن چوخ روس عسگری ایله 35 تون طبی وسایلی‌نین سؤوق ائدیلدیگی ایره‌لی سورولموشدو.
روسیا خاریجی ایشلر ناظیرلیگی سؤزچوسو ماریا زاخارووا، ونزوئلایا گئدن روس نیظامی متخصصلرین، ایکی اؤلکه آراسیندا نیظامی-تکنیکی امکداشلیغا یؤنه‌لیک آنلاشما اساسیندا اؤلکه‌ده اولدوق‌لارینی بیلدیرمیشدی.
| 2,100 | Arab | South-Azerbaijani | azb |
TRT | خاریجی ایشلر ناظیری مولود چاووش اوغلو فوریه نین 11-ده آلبانیانین پایتاختی تیرانادا تورکیه معاریف فوندونا باغلی نیویورک تیرانا بیلیم یوردو بالکان آراشدیرما‌لاری مرکزینین آچیلیش مراسیمینه قاتیلیب.
چاووش اوغلو تدبیرده ائتدیگی چیخیشدا بالکان آراشدیرما‌لاری مرکزینین تورکیه ایله آلبانیا آراسینداکی قارداش‌لیق علاقه‌لری‌نین باشقا بیر سمبوولو اولدوغونا ایشاره ائده‌رک، بو مرکزین بالکان تاریخی، ادبیاتی، مدنیتی و سیاست‌لرینه دایر اطراف‌لی تدقیقات‌لار آپاراجاغینی سؤیله‌ییب.
بالکان‌لارین تورکیه اوچون داشیدیغی اهمیته دقت چکن چاووش اوغلو آلبانیا ایله تورکیه-نین ناتو-دا متفیق اولدوغونو و ایکی اؤلکه آراسیندا آرتان امکداش‌لیغی وورغولاییب.
چاووش اوغلو چیخیشیندا همچنین آلبانیادا 29 نوامبردا باش وئرن زلز‌له‌یه گؤره باش ساغلیغی وئره‌رک، تورکیه-نین فلاکتده یاردیم الینی اوزا‌دان ایلک اؤلکه‌لردن بیری اولدوغونو خاطیرلادیب.
ناظیر چاووش اوغلو آلبانیا-داکی گؤروش‌لری چرچیوهسینده بورادا یاشایان تورکیه وطنداش‌لاری و ایش آدام‌لاری ایله ده بیر آرایا گلیب.
| 941 | Arab | South-Azerbaijani | azb |
TRT | جمهورباشقانلیغی سؤزچوسو ابراهیم قالین، یئنی کابینه‌نین جولایین ۸یندن سونرا آچیقلاناجاغینی دئدی.
۲۴ ژوئن‌ده ائدیلن جمهورباشقانی و ملت وکیللری سئچیملرین‌دن سونرا گؤزلر قورولاجاق یئنی کابینه‌یه چئوریلدی.
یوکسک سئچیم قورولونون کسین سئچبم نتیجه‌لرینی ۵ جولایدا آچیقلاماسی گؤزلنیلیر. ۸ جولای بازار گونو مجلیسده ملت وکیللری اوچون آندیچمه مراسیمی اولاجاق.
جمهورباشقانی رجب طیب اردوغانین دا آند ایچمه‌سینین آردین‌دان کابینه‌نین آچیقلانماسی سوره‌جی باشلایاجاق.
قالین، یئنی کابینه‌نین جولایین ۸یندن سونرا آچیقلاناجاغینی دئدی.
| 517 | Arab | South-Azerbaijani | azb |
TRT | ایسپانیا، آلمان-فرانسا اورتاق ساواش اوچاغی پروژه‌سینه قاتیلدی
ایسپانیا، آوروپانین آمریکایا آسیلی‌لیغینی آزالتماق اوچون آلمانیا و فرانسانین اورتاق پروژه‌سی چرچیوهسینده چیخاریلماسی پلانلاشدیریلان یئنی نسیل ساواش اوچاغی پروژه‌سینه قاتیلدی.
پاریس آویاسیا سرگی‌سیندا، آلمانیا ساوونما ناظیری اورسولا وون در لین، فرانسا ساوونما ناظیری فلورنس پارلی و ایسپانیا ساوونما ناظیری مارگاریتا روبلز، آوروپادا یئنی نسیل ساواش اوچاغی و هاوا ساواشی سیستمی گلیشدیریلمه‌سی موضوعسوندا راضیلاشما ایمضالادی. اؤلکه‌لرین پروژه‌ده ایش بیرلیگینی اورتایا قویان راضیلاشما، فرانسا پرزیدنتی امانوئل ماکرون این حضوروندا ایمضالاندی.
فرانسا ساوونما ناظیری فلورنس پارلی، آنلاشمانی آوروپانین صاباحین بؤیوک ایستراتژیک چتین‌لیک‌لرینی اوّل‌دن بلیرلیه‌بیله‌جگی‌نین کونکرت دلیلی اولاراق خاراکتریزه ائتدی.
پارلی، گله‌جک هاوا ساواشی سیستمی نین (FCAS-Future Combat Air System) 21-جی عصرین ایکینجی یاریسیندا گوج موباریزه‌سی باشا چیخماق اوچون بؤیوک بیر وارلیق اولدوغونا ایشاره ائتدی.
پروژه چرچیوهسینده جت‌لر، آوروپا‌لی هاواچی‌لیق شیرکتی ایرباس و فرانسیز شیرکتی داساولت آویشیون طرفیندن چیخاریلا‌جاق. جت‌لر، آلمان یوروفیگتر و داساولت-ون چیخاردیغی Rafale ساواش اوچاق‌لاری‌نین یئرینی آلا‌جاق.
درون‌لارین و اویدو‌لارین دا قاتیلدیغی هاوا ساواش سیستمینه ایستیقامت‌لی لازیم اولان‌لار 2027 ده قرارا باغ‌لانا‌جاق و گلیشمه مرحله‌سی 2030 دا باشلایاجاق.
سیستمین 2040-جی ایله قدر خیدمت وئرمه‌سی گؤزلنیلمیر.
مسئوللار پروژه‌نین نه قدره مال اولاجاغی موضوعسوندا آچیقلاما ائتمزکن، آلمان مطبوعاتینا گؤره سؤز موضوعسو پروژه 100 میلیارد یورونو کئچه‌جک.
| 1,490 | Arab | South-Azerbaijani | azb |
TRT | عراقین قوزئیینده پنجه-کیلید عملیاتی بؤلگه‌سینده یئری معین ائدیلن بؤلوجو ترور هؤرگوتو پ‌کاکا عضوو ۱۰ تروریست ضررسیزلشدیریلدی.
میللی ساوونما باخانلیغینین توئیتر حسابیندان وئریله‌ن آچیقلامادا،
"دورماق یوخ، یورولماق یوخ، موباریزه‌یه داوام! عراقین قوزئیینده پنجه-کیلید عملیاتی بؤلگه‌سینده یئری معین ائدیلن بؤلوجو ترور هؤرگوتو پکاکالی۱۰ تروریست داها تۆرک سلاحلی گۆجلریمیز طرفیندن ائتکیسیز حالا گتیریلدی" ایفاده‌لری ایشله‌‌دیلدی.
| 425 | Arab | South-Azerbaijani | azb |
TRT | "گوگل" تورکیه جمهوریتی‌نین تشکیلی و 29 اوکتبر جمهوریت بایرامی‌نین 94-جو ایلدؤنومو موناسیبتیله خصوصی لوگو حاضیرلادی.
"گوگل" باش صحیفه‌سی اوچون اؤزل حاضیرلانان " doodle"دا تورکیه‌نین جمهوریت بایرامی تبریک ائدیلیب.
صحیفه‌یه گیریش ائدیلدیگی زامان تورکیه بایراغی دالغالانماغا باشلاییر، سونرا 29 اوکتبر جمهوریت گونو ایله باغلی معلوماتلار چیخیر.
قئید ائدک کی، "گوگل" doodle" باش صحیفه‌سینده دونیا اؤلکه‌لری اوچون اهمیت‌لی گون، مدنی حادثه و تاریخده یئر آلان موهوم شخص‌لره یئر وئریر. اینترنت ایستیفادچی‌لری اؤزل دیزاینلی لوگویا کئچید ائده‌رک خصوصی گون‌لره دایر معلومات آلا بیلیرلر.
| 574 | Arab | South-Azerbaijani | azb |
TRT | پرزیدنت اذان اوخویارکن سحر نامازینی قیلماق اوچون مسجیده گئدن بیر وطنداشین جیب تئلئفونو ایله چکدیگی فوتولار سوسیال مئدیا واسیطه سیله میلیون‌لارلا اینسانا چاتدیریلدی.
قئید ائدک کی، فتح الله چی ترور تشکیلاتی‌نین 15 جولای داکی چئوریلیش جهدینده مسجیدلرده دعالار اوخونموش و خالقا، میدان‌لارا آخیشا‌راق دئموکراتیانی قوروما‌لاری حاقدا چاغیریش ائدیلمیش‌دیر.
| 350 | Arab | South-Azerbaijani | azb |
TRT | بیرلشمیش میللت‌لر تشکیلاتی‌نین باش کاتیبی‌نین سؤزچوسو استفان دوژاریک اورتا دوغو یئنی بیر چاخناشما قارشی‌سیندا دایانا بیلمه‌یه‌جگینی بیلدیردی.
دوژارریک گوندهلیک مطبوعات بریفینقینده مسئله ایله باغلی بونلاری قئید ائتدی: "ایسرایل، غزه، لبنان، سوریه، عراق و سعودیه عربیستانی دا داخیل اولماقلا، بؤلگه‌ده جمعه گونون‌دن بو یانا پیلوت‌سوز اوچان آپارات‌لاری، راکت و هاوا هوجوم‌لارینی موشاهیده ائدیریک. باش کاتیب آنتونیو گوترش ده هر زامان اورتا دوغو یئنی بیر چاخناشما قارشی‌سیندا دایانا بیلمه‌یه‌جگینی سؤیلییر".
قئید ائدک کی، آوقوستون 25-ده، گئجه ساعاتلاریندا لبنان-ین پایتاختی بیروت-ون گونئی ینده ایسرایله عایید 2 پیلوت‌سوز اوچان آپارات دوشوب.
اؤتن گون ده اؤلکه‌نین دوغوسونداکی بقا بؤلگه‌سینده یئرلشن فیلیسطین خالق قورتولوش جبهه‌سی – باش قوموتانلیغینا عایید موضع لرین ده گئجه ساعاتلاریندا 3 دفعه هاوا هوجومونا معروض قالدیغی بیلدیریلیب.
ایسرایله مخصوص پیلوت‌سوز اوچان آپاراتلار، دؤیوش طیاره‌لری و دؤیوش بوت لاری تئز-تئز لبنان سرحدلرینی پوزور. لبنان-لی رسمی‌لر بو پوزونتولار باره‌سینده بمت-یه معلومات وئریرلر.
یمن-ده کی ایران-ین دستک وئردیگی حوثی لر ایسه اؤتن گون سعودیه عربیستانی‌نین پایتاختی ریاض-داکی مهم حربی موضع لری پیلوت‌سوز اوچان آپاراتلار ایله ووردوق‌لارینی بیلدیریلب‌لر. سعودیه عربیستانی طرفیندن هله کی، مسئله‌یه دایر آچیقلاما وئریلمه‌ییب.
| 1,243 | Arab | South-Azerbaijani | azb |
TRT | ایران-دا اؤتن گون عرضینده داها 216 نفر کروناویروس‌دان (کووید-19) اؤلوب.
بونو ایرانین ساغلیق ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، بونونلا دا ایران-دا بو ویروس‌دان اؤلنلرین سایی 15 مین 700 نفره یوکسلیب.
سادات لاری علاوه ائدیب کی، اؤتن 24 ساعات عرضینده داها 2333 نفر کروناویروسا یولوخوب. بئله‌لیکله ایران-دا بو ویروسا یولوخان‌لارین سایی 291 مین 172 نفره یوکسلیب. ویروس داشیییجیلاریندان 3 مین 695 نفرین وضعیتی آغیردیر.
ناظیرلیک رسمی‌سی ایندییه‌دک 253 مین 213 نفرین کروناویروس‌دان ساغالدیغینی دئییب.
سادات لاری بیلدیریب کی، اؤتن گون‌لرده اولدوغو کیمی مازنداران، فارس، دوغو آذربایجان، باتی آذربایجان، رضوی خوراسانی، البرز، خوزستان، لرستان، گولوستان، کرمان، زنجان و ایلام ویلایت‌لری قیرمیزی زونا‌لاردیر.
ایران-دا ایندییه‌دک 2،32 میلیون‌دان چوخ تشخیصی تستی حیاتا کئچیریلیب.
| 811 | Arab | South-Azerbaijani | azb |
TRT | میللی تئننیسچی ایپک سویلو، اولوسلار آراسی تنیس فدراسیونو ITF طرفیندن ماجاریستان-دا تشکیل ائدیلن موسابیقه ده کروات رقیبی ورلژیج-ی 2-0 حسابلا مغلوب ائده‌رک ¼ فینالا یوکسلدی.
دوناکئسزی شهرینده تشکیل ائدیلن 25 مین دولار موکافات‌لی تدبیرده تورک تئننیسچی ایپک سویلو دونیا سیرالاماسیندا 481-جی پیلله ده یئرلشن ورلژیج ایله قارشیلاشدی.
موسابیقه ده بیر نؤمره‌لی سریباشی اولاراق موباریزه ائدن میللی تئننیسچی ایپک سویلو، 7-5 و 6-2-لیک ست‌لرله گوروشدن 2-0 حسابی ایله قالیب آیریلا‌راق دؤرتدبیر فینالدا ایشتیراک ائتمه حقوقونو الده ائتدی.
| 526 | Arab | South-Azerbaijani | azb |
TRT | جمهور باشقانی رجب طیب اردوغان ایله فرانسا پرزیدنتی امانوئل ماکرون آراسیندا تلفون دانیشیغی اولدو.
اردوغان و ماکرون تلفون گؤروشونده سوریه، عراق و کؤرفز بؤلگهسیندکی وضعیت، ترورلا موباریزه مسئله‌لری موذاکیره اولوندو.
الیزه ساراییندان وئریلن معلوماتدا گؤروشده سپتامبر آییندا آمریکانین نیویورک شهرینده کئچیریله‌جک بیرلشمیش میللت‌لر تشکیلاتی‌نین عمومی ایجلاسیندا سوریه مسئله‌سی ایله باغلی هر ایکی اؤلکه طرفیندن خصوصی تماس قروپو یارادیلماسینا قرار وئریلدیگی بیلدیریلیر.
| 463 | Arab | South-Azerbaijani | azb |
TRT | بورسا ایستانبول 100 اندکسی، گونه 77 مین 808 پوئندن باشلادی.
ایستانبول بورسو، دوننی 650 پوئن دوشوش ایله تاماملادی.
سهملر گونلوک اورتالاما یوزده صفیر ویرگول 84 دگر ایتیردی.
سربست بازاردا آمریکا دلاری 3 لیرا 53 قوروش، یورو ایسه 3 لیره 67 قوروشدان ایشلم گؤردو.
اولوسلارآراسی بازارلاردا قیزیلین اونس قیمتی ایسه مین 131 د‌لاردیر.
کاپالیچارشیدا جمهوریت قیزیلی 837 لیره‌دن ساتیلیر.
| 376 | Arab | South-Azerbaijani | azb |
TRT | باکی-نین آزادلیق میدانیندا وطن محاربه‌سینده غلبه‌یه حصر اولونموش ظفر پارادی کئچیریلدی.
آذربایجان جمهوریتی‌نین پرزیدنتی ایلهام علی یئو، بیرینجی خانیم مهریبان علی یئوا، باکیدا سفرده اولان جمهور باشقانی رجب طیب اردوغان و خانیمی امینه اردوغان ظفر پارادیندا ایشتیراک ائتدی‌لر.
"دمیر یومروق" عملیاتیندا - آذربایجانین وطن محاربه‌سینده محتشم غلبه‌یه حصر اولونموش ظفر پارادینا مودافعه ناظیرینین معاوینی، ژنرال کریم ولیئو قوموتانلیق ائتدی.
پاراددا 3000 نفردن آرتیق شخصی هئیتین، 150-دک حربی تجهیراتین، او جمله‌دن سیلاحلانمایا یئنی قبول ائدیلمیش معاصر حربی تجهیراتین، راکئت و توپ قورغولاری‌نین، هاوا هوجومون‌دان مودافعه سیستم‌لری‌نین، ائله‌جه ده حربی گمی و کاترلرین نوماییشی نظرده توتولدیو. پاراددا، همچنین وطن محاربه‌سی زامانی آذربایجان اوردوسونون دارماداغین ائتدیگی دوشمن‌دن اله کئچیردیگی حربی غنیمت‌لرین بیر قیسمی ده نوماییش اولوندو..
حربی اورکستر "آذربایجان فانفاراسی"نی ایفا ائدیب.
مودافعه ناظیری ژنرال ذاکیر حسنوو آذربایجان جمهوریتی‌نین پرزیدنتی، سلاحلی قوه‌لرین مظفر عالی باش قوموتانی ایلهام علی یئوه و تورکیه جمهوریتی‌نین پرزیدنتی رجب طیب اردوغانا راپورت وئریب.
دؤولت باشچی‌لاری عسگرلری سلاملاییب‌لار.
حربی اورکستر آذربایجانین و تورکیه-نین دؤولت هیمن‌لرینی ایفا ائدیب.
داها سونرا آذربایجانین اراضی بوتؤو‌لوگو اوغروندا شهید اولانلارین روحو 1 دقیقه‌لیک سوکوتلا یاد ائدیلیب.
وطن محاربه‌سینده غلبه‌یه حصر اولونان ظفر پارادیندا آذربایجان حربی هاوا قوه‌لرینه مخصوص پیلوت‌سوز اوچوش آپارات‌لاری (پوا) نوماییش ائتدیریلیب.
پیلوت‌سوز اوچوش آپارات‌لارینی داشییان آوتوموبیل‌لر آزادلیق میدانیندا تریبونانین اؤنون‌دن کئچیب.
پاراددا آذربایجانین اوره تدیگی "ایتی قووان" پیلوت‌سوز اوچوش آپارات‌لاری دا نوماییش اولونوب.
داها سونرا وطن محاربه‌سینده دوشمنی لرزه‌یه سالان، دوشمنه سارسیدیجی، داغیدیجی ضربه‌لر ووران ان معاصر پیلوت‌سوز اوچوش آپارات‌لاری اولان "بایراکتار" و "هاروپ" آزادلیق مئیدانینا داخیل اولوب.
| 1,789 | Arab | South-Azerbaijani | azb |
TRT | بیرلشمیش میللت‌لر تشکیلاتی‌نین 71-جی عمومی قورولوند ایشتیراک ائتمک اوچون نیویورک‌دا اولان تورکیه‌نین دؤولت باشچی‌سی رجب طیب اردوغان آمریکانین باشقان یاردیمجیسی جو بایدن ایله بیر آرایا گلدی.
معلوماتا گوره، رجب طیب اردوغان ایله جو بایدن آراسیندا باش توتان گؤروش مطبوعات اوچون قاپالی کئچیریلدی.
| 293 | Arab | South-Azerbaijani | azb |
TRT | یونانیستان خاریجی ایشلر ناظری نیکوس دندیاس "ایسکای" تلویزیونونا وئردیگی موصاحیبه‌ده اؤلکهسینین خاریجی سیاستی ایله باغلی شرح‌لر وئردی.
موصاحیبه‌سینده تورکیه ایله موناسیبت‌لره ده توخونان خاریجی ایشلر ناظیری بو موناسیبتلرین قدیم تاریخه مالیک اولدوغونو خاطیرلاتدی، قیبریس مسئله‌سی حاقیندا موضع لرینین واضح اولدوغونو و بو مسئله‌نی آوروپا بیرلیگی موستوی‌سینده اورتایا قویدوق‌لارینی وورغولادی.
نیکوس دندیاس تورکییه-یونانیستان موناسیبت‌لرین‌دن بحث ائدرکن: "باش ناظیر کریا گوس متسوتاکیس تورکیه-یه زیتون بوداغی اوزاتدی. بو، اولوسلار آراسی حقوقا و سازیش‌لره حؤرمتین آچیق تظاهرودور. تورکیه-نین بو چاغیریشا نئجه جاواب وئرجگینی گؤرجییک، لاکین باش ناظیرین ده دئدیگی کیمی اگمنلیک حاق‌لاری موذاکیره موضوعسو اولا بیلمز" دئیه دانیشدی.
دندیاس: "بیلدیگینیز کیمی، قونشوموزو سئچه بیلمیریک. لوگزامبورگ ویا بئلچیکا اولسایدیق، هر شئی تامامیله باشقا شکیلده اولا بیلردی. بوتون بو خرج‌لردن خلاص اولاردیق. خاریجی ایشلر ناظیرلیگی چوخ راحت بیر یئر اولاردی. مودافعه ناظیرلیگی ایسه بلکه ده، هئچ اولمازدی" دئدی.
خاریجی ایشلر ناظیری مولود چاووش اوغلو ایله اوزون زامان‌دان بری تانیش اولدوق‌لارینی دا دیله گتیرن نیکوس دندیاس هله‌لیک هر هانسی بیر ایکی طرف‌لی گؤروشون نظرده توتولمادیغینی قئید ائتدی.
| 1,166 | Arab | South-Azerbaijani | azb |
TRT | آمریکا میللی بسکتبال شامپیوناتی‌نین فینال سری سینده کی بئشینجی موسابیقه ده "کلیولند کولیرز" اوزرینده 129-120 حسابی ایله غلبه قازانان "گلدن استیت واریورز" تیمی شامپیون اولدو.
"گلدن استیت واریورز" فینال سری سینده عمومی حسابدا 4-1 حسابی ایله غالیب گلدی.
قارشیلاشمانین ان محصولدار بسکتبال چیسی اولان لبرون جیمز آکتیوینه 41 امتیاز، 13 ریباوند و 8 آسسیست یازسا دا، بو اونون تیمینه شامپیون اولماق اوچون کیفایت ائتمه‌دی.
غالیب تیمین هئیتینده ان محصولدار بسکتبال‌چی کوین دورانت اولدو. اونون حل ائدیجی قارشیلاشما‌داکی نتیجه‌سی 37 امتیاز، 7 ریباوند و 5 آسسیست تشکیل ائدیب. کوین دورانت ان بی ای فینال سری سینده اورتا حسابلا 35،2 امتیاز، 8 ریباوند و 5،4 آسسیست‌لیک نتیجه ایله ان یاخشی اویونچو موکافاتینا لاییق گؤرولوب.
خاطیرلاداق کی، بو، "گلدن استیت واریورز"ین سون اوچ ایلده ایکینجی شامپیونلوغودور.
| 786 | Arab | South-Azerbaijani | azb |
TRT | تورکییه، افغانیستانین دوغوسوندا ننگرهار ویلایتین‌ده‌کی بیر مسجیده جمعه نامازی سیراسیندا تشکیل اولونان ترور سالدیریسینی شدتله قینادی.
خاریجی ایشلر باخانلیغیندان وئریله‌ن یازیلی آچیقلامادا، ننگرهار ویلایتینده بیر مسجیده تشکیل اولونان ترور سالدیریسیندا بیر چوخ سوچسوز وطنداشین حیاتینی ایتیردیگی و یارالاندیغینین بؤیوک کدرله اؤیرنیلدیگی بیلدیریلدی.
آچیقلامادا، "سؤزوگئدن ترور سالدیریسینی شدتله قیناییریق. سالدیریدا حیاتینی ایتیره‌نلره الله‌دان رحمت، دوست افغانیستان حکومتینه و قارداش افغانیستان خالقینا درین حوزنله باش‌ساغ‌لیغی، یارالانانلارا عاجل شفالار دیله‌ییریک" ایفاده‌لری ایشلدیلدی.
ننگرهاردا بیر مسجیده جمعه نامازی سیراسیندا تشکیل اولونان بومبالی سالدیریدا ۶۳ نفر حیاتینی ایتیردی، ۳۶ نفر یارالاندی.
| 703 | Arab | South-Azerbaijani | azb |
TRT | روسیانین مرکزی سئچیم کومیته‌سی 18 سپتامبردا کئچیریلن دوما سئچیملرینین نهایی نتیجه‌لرینی اعلان ائتدی.
رسمی نتیجه‌لره گؤره، باش ناظیر دمیتری مدودوین صدری اولدوغو، "پوتینین پارتیسی" اولاراق دا آدلاندیریلان واحید روسیا پارتیسی 54،2%، کمونیست پارتیسی 13،3 %، لیبرال دئموکرات پارتیسی 13،1% و عدالتلی روسیا پارتیسی 6،2 % سس توپلادی.
دیگر پارتیلر 5 فایزلیک حدی کئچه بیلمه دیلر.
سئچیملرده ایشتیراک نیسبتی ایسه 47،9 % اولاراق آچیقلاندی.
بو ایل سئچیم سیستمینده ائدیلن دییشیک‌لیک‌لرله دوماداکی 450 یردن یاری‌سی پارتیلرین آلدیق‌لاری سس نیسبتینه، دیگر یاری‌سی دا دار بؤلگه سیستمی ایله ان چوخ سس توپلایان نامیزدلره گؤره بؤلوندو.
بونا اساساً، دومادا واحید روسیا پارتیسی 343، کمونیست پارتیسی 42، لیبرال دئموکرات پارتیسی 39، عدالتلی روسیا پارتیسی 23 نماینده ایله تمثیل اولونا‌جاق.
وطن و خالق پلاتفورماسی پارتیی لرینین هره‌سی بیر یئر قازاندیلار دومادا بیر ده، بی طرف نامیزد یئر آلا‌جاق.
| 872 | Arab | South-Azerbaijani | azb |
TRT | تورک پولیسی‌نین کشفیاتی، 12 تون نارکوتیک اله کئچیریلمه‌سینی تامین ائتدی.
ایچ ایشلر ناظیرلیگین‌دن وئریلن معلوماتا گؤره، پولیس باش ایداره‌سی نارکوتیک جینایت‌لرله موباریزه شعبه‌سی‌نین رهبرلیگی اکیپلری، آغدنیزده الجزایر آچیق بیر گمیده نارکوتیک تاپیلدیغی کشفیاتینی، ایتالیا و ایسپانیا‌داکی مخاطب‌لرینه چاتدیردی.
بونون اوزرینه، ایتالیا و ایسپانیا امنیت اورقان‌لاری الجزایر آچیق مولدووا بایراق‌لی " ELG " آدلی گمیده آپاریلان آختاریشدا، 12 تون ماریجوانا اله کئچیریلیب.
حادثه ایله علاقه‌دار نظارته آلینان اوکراین اصیللی 8 نفرلیک گمی اکیبیی حبس اولوندو.
| 545 | Arab | South-Azerbaijani | azb |
TRT | آلمانیا باش ناظیری آنگلا مرکل، صنایعلشمیش اؤلکه‌لرین قلوبال ایستیلشمه‌نین اساس سببی، اینکیشاف ائتمکده اولان اؤلکه‌لرین ده علیل‌لری اولدوغونو دئدی.
مرکل، نیویورک‌دا دوزنلنن بیرلشمیش میللت‌لر (بمت) ایقلیم ایجلاسیندا چیخیشیندا، ایقلیم دییشیک‌لیگی‌نین و دونیانین قیزدیرماسی‌نین سببی‌نین اینسان‌لار اولدوغونو بیل‌دیره‌رک، علم اینسان‌لاری‌نین توصیه‌لرینه عمل اولونماسی و ایقلیم دییشیک‌لیگیله قلوبال اولاراق بیرلیکده موباریزه ائدیلمه‌سی لازیم اولدوغونو وورغولادی.
بونون اوچون اؤلچونون، قلوبال ایسینمه‌یه 1.5 سانتیگراد درجه ایله محدودلاشدیرماغی قارشی‌سینا مقصد قویان پاریس ایقلیم آنلاشما‌سی اولدوغونا ایشاره ائدن مرکل، "صنایعلشمیش اؤلکه‌لر، قلوبال ایستیلشمه‌نین اساس سببی‌دیر. اینکیشاف ائتمکده اولان اؤلکه‌لر ده اذیت چک". دئدی.
مرکل، بونا گؤره صنایعلشمیش اؤلکه‌لرین، دونیانین قیزینماسینی دایاندیرماغا یؤنه‌لیک یول‌لارین تاپیلماسی اوچون ایننوواسیو تکنولوژیلار اینکیشاف ائتدیرمه‌سی و پول آییرماسینی ایسته‌دی.
| 900 | Arab | South-Azerbaijani | azb |
TRT | تورکیه-ده‌کی دهشت‌لی زلز‌له‌دن سونرا بو مؤوسومون سونونا کیمی سوپر لیگدن چکیلن "غازی آنتپ"ده داها بیر آیریلیق قئیده آلینیب.
سنگال ییغماسی‌نین اومدافیچی‌سی پاپی جیلوبوجی "کاسیم پاشا"یا کئچیب.
ایستانبول کلوبو 34 یاشلی فوتبولچونو بو مؤوسومون سونونا کیمی ایجاره‌یه گؤتوروب.
پاپی جیلوبوجی 2019-جو ایلدن اوینادیغی "غازی آنتپ"ده 129 اویونا 15 گل ووروب. او، "دیژون"، "ساندرلند"، " وردر"، "گینگام" و "چلسی" کیمی کلوب‌لارین دا فورماسینی گئیینیب، سنگال میللی‌سینده 17 اویون کئچیریب.
"کاسیم پاشا" بونا قدر "غازی آنتپ"ده قاپیچی گونای گوونچ ایله مصطفی اسکی حللاجی دا دا ایجاره‌یه گؤتورموشدو.
| 580 | Arab | South-Azerbaijani | azb |
TRT | آنادولو افس بسکتبال تیمی تورک هاوا یول لاری آوروپا لیگی‌نین 14-جو هفته سینده صاباح دوغما میدانیندا یونانیستانین المپیاکوس تیمی ایله قارشیلاشاجاق.
آوروپا بسکتبالونون کلوبلار سویه سینده کئچیریلن ان نفوذلو اورگانیزاسیونونا یاخشی باشلایا بیلمه‌ین آنادولو افس بو موسوم اوینادیغی 13 موسابیقه‌نین یالنیز 3-نو قازاندی.
آنادولو افس قروپدا والنسیادان سونرا سون پیلله ده قرارلاشیر.
المپیاکوس ایسه 10 غالیبیت ایله لیدر زسکا مسکودان سونرا ایکینیجی یئرده دیر.
ایستانبول-ون سنان اردم سوپر سالونوندا کئچیریله جک قارشیلاشما تورکیه واختی ایله ساعات 20:30-دا باشلایاجاق.
| 552 | Arab | South-Azerbaijani | azb |
TRT | دونیا ساغلیق تشکیلاتی‌نین آوروپا بولگه اوفیسی‌نین آچیقلادیغی 2022-جی ایل آوروپا کؤکلوک راپورونا اساساً، تورکیه آوروپادا کؤکلوک ده بیرینجی یئرده‌دیر.
تورکیه-ده یئتیشکین‌لرین تخمینن 59 فایزی آرتیق چکی و یا پیلنمه پروبلئمی ایله اوزلشیر.
تورکیه-ده کؤکلوگون یاییلماسی کیشی‌لرده یوزده 30، قادین‌لاردا ایسه یوزده 40 جیواریندا‌دیر.
عینی راپورا گؤره، آوروپادا بؤیوک‌لرین 59 فایزی و تخمینن هر اوچ اوشاق‌دان بیری آرتیق چکی و یا کؤکلوک‌دن اذیت چکیر.
دونیادا 2030-جو ایله قدر 1 میلیون اینسانین قارشی-قارشییا قالاجاغی بیلدیریلن و قلوبال اجتماعی ساغلاملیق پروبلئمی اولان کؤکلوک هم اینکیشاف ائتمیش، هم ده اینکیشاف ائتمکده اولان اؤلکه‌لرده گونو-گون‌دن آرتماقدا‌دیر.
دونیا ساغلیق تشکیلاتی‌نین آسیا، افریقا و آوروپانین 6 فرق‌لی بؤلگه‌سینده آپاردیغی 12 ایللیک آراشدیرمادا کؤکلوگون یاییلماسیندا 10-30% آرتیم تثبیت ائدیلیب.
دونیا ساغلیق تشکیلاتی 2030-جو ایله قدر 1 میلیارد اینسانین "ساغلام‌لیغی پوزا‌جاق درجه‌ده بدنده آنورمال و یا حدیندن آرتیق یاغ ییغیلماسی" اولاراق تعیین اولونان کؤکلوک ایله اوزلشه جگینی پروقنوزلاشدیریر.
| 1,007 | Arab | South-Azerbaijani | azb |
TRT | امریکا پرزیدنتی‌نین میللی تهلوکه‌سیزلیک مسئله‌لری عذره مصلحتچیسی جان بولتون داعش تهلوکه‌سی‌نین سوووشمادیغینی بیلدیردی.
امریکا پرزیدنتی‌نین میللی تهلوکه‌سیزلیک مسئله‌لری عذره مصلحتچیسی جان بولتونABC کانالینا وئردیگی موصاحیبه‌ده داعش ترور تشکیلاتی و امریکا پرزیدنتی دونالد ترامپین بیانات‌لاری ایله علاقه‌دار فیکیر بیلدیردی.
ترامپین داعش-ین بولگه سل اوستونلوگونو ایتیرمه‌سی ایله باغلی آچیقلاماسی‌نین تشکیلاتین تامامیله محو ائدیلدیگی معناسینا گلمدیگینه دقت چکن بولتون: " بیلیریک کی، حاضردا داعش دؤیوشچولری سوریه و عراق-دا داغیلمیش حالدا یاشاییرلار و دونیانین دیگر یئرلرینده بؤیومه‌یه چالیشیرلار. داعش هله ده تهلوکه یاراتماغا داوام ائدیر" ایفاده‌سینی ایشلتدی.
بولتون امریکانین سوریه-ده 400 حربچی ساخلاماق قرارینا دا توخوندو، بو قرارین داعش-ین یئنی‌دن گوجلنمه‌سینی‌نین قارشی‌سینی آلماق اوچون قبول ائدیلدیگینی قئید ائتدی و سؤزونه بئله داوام ائتدی: "امریکا پرزیدنتی ترامپین امریکان حربچی لرینین عراق-دا قالماسینا و سوریه-ده کیچیک بیر نظارت بیرلیگی‌نین ساخلانیلماسینا دایر قرارلاری‌نین سبب‌لرین‌دن بیری ده داعش-ین اؤزونو یئنیلمه احتیمالی‌دیر. بو وضعیتده بیر داها اورتایا چیخسا‌لار، موداخیله ائده بیلریک".
بولتون داعش-ین "یئنی‌دن دیرچلیشی"نی بوغما سعی‌لرینه یاردیم ائتمک مسئله‌سی ایله باغلی اینگیلیس و فرانسیز همکارلاری ایله ده گؤروشدوگونو سؤیله‌دی.
| 1,241 | Arab | South-Azerbaijani | azb |
TRT | بالیکسیرین آیوالیک ائلچه‌سی سولاریندا یونان عنصورلاری طرفیندن، تورک سولارینا دوغرو قایتاریلان ۵۱ کؤچمن قورتاریلدی.
آیوالیک ساحللرینده لاستیک قاییق ایچینده بیر قروپ دۆزنسیز کؤچمن اولدوغو بیلگیسینی آلان ساحل گوونلیک قروپلاری، حرکته گئچدی.
یونان عنصورلاری طرفیندن تورک سولارینا دوغرو قایتاریلدیغی معین ائدیله‌ن و لاستیک قاییقلاری پاتلادیلان ۵۱ نفر، ساحل گوونلیک قروپلاری طرفیندن جوندا آداسینا گتیریلدی.
طبی یاردیم ائدیله‌رک یئمه - ایچمه احتیاجلاری قارشیلانان خاریجی وطنداشلار، اداری ایشلر اوچون بالیکسیر کؤچ ایداره‌سینه گؤندریلدی.
| 530 | Arab | South-Azerbaijani | azb |
TRT | جمهورباشقانی رجب طیب اردوغان، سوریه‌ده فرات چایینین دوغوسونداکی ترور هدفلرینه بیر نئچه گون ایچری‌سین‌ده عملیات باشلادیلاجاغینی دئدی.
بئش تپه میللت کنگره و مدنیت مرکزینده دوزنلنن تورک ساوونما صنایعی ذیروه‌سین‌ده ایشتیراک ائتدی.
بورادا چیخیشیندا سوریه‌ده باش وئره‌ن پروسه‌لری دیرلندیره‌ن اردوغان،
سوریه‌نین قوزئیی بیزیم گونئییمیز. ترور دهلیزینی اورادا اینشا ائتمه‌نین چاباسی ایچینده‌دیرلر. بیز، بونلار تروریستدیر دئییریک، بیزیم استراتژیک اورتاقلاریمیز، باشدا آمریکا بیرلشیک دؤولتلری اولماقلا بونلار تروریست دئییل دئییر. بونلار (یپگ) پ‌کاکانین یان قوللاری‌دیر، بوتون اثباتلار اورتادا" دئدی.
سوریه‌نین قوزئیینده بؤلوجو ترور هؤرگوتو یپگ/پ‌کاکا ایله بیرلیکده حرکت ائدن آمریکایا تپکی وئره‌ن اردوغان،
"سیز بیزیمله نیه حرکت ائتمیرسینیز دا گئدیب اونلارلا حرکت ائدیرسینیز؟ منبجده هله ده نتیجه آلمامیشیق. سایین باشقان (دونالد ترامپ)، دئییر کی ۳۰ گونده بونلارین هامی‌سینی تمیزله‌یه‌جییک. گؤره‌جییک. آرزو ائدیریک کی تمیزله‌سینلر" ایفاده‌لرینی ایشلتدی.
اردوغان، آمریکانین منبجین یپگ/پ‌کاکا عنصورلارین‌دان تمیزله‌نمه‌سی قونوسوندا اینکاری مومکون اولمایان بیر اویالاما تاکتیکی تطبیق ائتدیگینی و هله ده بو تاکتیکی تطبیق ائتمکده اولدوغونو بیلدیردی.
"آمریکالیلار اوزوموزه قارشی مثبت دانیشمالارینا باخمایاراق، داعشه قارشی بؤلوجو ترور هؤرگوتونون عنصورلارینی ساحه‌یه سورمه‌گی ترجیح ائتدی" دئیه‌ن اردوغان،
"سون اولاراق ۳۰ مین تروریست بؤلگه‌ده تعلیمه آددیملارینی آتماغا باشلادیلار. دئییرلر کی، یوخ، بئله بیر شئی. بوتون دونیا مئدیاسی بونو معین ائتمیش‌دیر. هامی‌سینین الینده بو معلوماتلار وار. نه ائتدیینیزین فرقینده می سینیز؟ (آمریکا) بؤلوجو ترور هؤرگوتو ایله اولان ایلیشکیلرینی هر گئچه‌ن گون داها دا ایر‌لی آپاردیلار، حتی بیرلیکده اونلارین چاپیتلارینی ساللاییرلار. کیمینله یان یانا؟ اؤز بایراقلاری ایله او چاپیتلار یان یانا. اورتاق گزمه، اورتاق تعلیم مرحله‌سینه قدر گتیردیلر بو ایشی" شکلینده دانیشدی.
"فیرات چاینین دوغوسو ایله باغلی خاویاریلاریمیزی ائدرکن عینی زاماندا حاضرلیقلاریمیزی دا بیتیردیک" دئیه‌ن اردوغان،
"سوریه‌ده آرتیق داعش دئیه بیر تهدید یوخدور. بو، بیزیم اوچون بیر ناغیل‌دیر. فراتین دوغوسونو بؤلوجو ترور هؤرگوتون‌دن قورتارمایا یؤنلیک عملیاتیمیزا بیر نئچه گون عرضینده باشلایاجاغیمیزی ایفاده ائدیریک" دئدی.
| 2,109 | Arab | South-Azerbaijani | azb |
TRT | چینده هاوا فیشنگ آنباریندا میدانا گلن پاتلامادا، 6 نفر حیاتینی ایتیردی.
چینین اورتا کسیمین‌دکی هونان ایالتینده میدانا گلن پاتلامانین، هاوا فیشنگی آنباریندا بیر موشتری‌نین یاندیردیغی کبریت ایله میدانا گلدیگی بیلدیریلیر.
اطفاعیه قروپ‌لاری‌نین، تخمینا 2 ساعات داوام ائدن چالیشمالاری نتیجهسینده یانغین سؤندورولدو.
| 311 | Arab | South-Azerbaijani | azb |
TRT | میللی ساغلاملیق کمیسیونونون معلوماتینا گؤره، سون 24 ساعات عرضینده ویروس‌دان 31 نفر اؤلوب. 125 شخصده ایسه یئنی کووید-19 اپیدمیاسی آشکارلانیب.
بو ویروس‌دان حیاتینی ایتیرنلرین سایی 2 مین 945-ا، ساغالا‌راق ائوه گؤندریلن خسته‌لرین سایی ایسه 47 مین 204 نفره چاتیب.
قئید ائدک کی، دسامبرین 12-ده هوبئی ویلایتی‌نین ووهان شهرینده اورتایا چیخان کووید-19 اپیدمیاسی قیسا مودتده دیگر شهر و اؤلکه‌لره یاییلدیغیندان دونیا ساغلیق تشکیلاتی "فوق العاده وضعیت" اعلان ائتمیشدی.
| 459 | Arab | South-Azerbaijani | azb |
TRT | آمریکانین پرزیدنتی دونالد ترامپ ایله دموکراتلار آراسینداکی عیرقچیلیک موباحیثه ائتمه‌سی شدت‌لنیر.
دونالد ترامپ، اؤلکه‌نین قارا نیسبتی ان یوکسک و جینایت نیسبت‌لری دقت چکن بؤلگه‌لرین‌دن بالتیمور بؤلگه‌سی‌نین وکیلی الیجاه کومینگس یؤنه‌لیک تنقیدلرینی داها دا آرتیریب.
کومینگسی، تمثیل ائتدیگی مریلند ایالتی‌نین بالتیمور بؤلگهسیندکی سفالت و گئری قالمیشلیق مسئله‌سینده هئچ بیر شئی ائتممکله گوناهلان‌دیران ترامپ، دموکرات‌لارین "عیرق کارتینی اوینادیغینی" ساووندو.
ترامپ، آچیقلاماسیندا،
الیجاه کومینگسین بالتیمور خالقی اوچون بو قدر آز شئی ائده بیلمه‌سی نه قدر کدرلی. ایستاتیستیک اولاراق بالتیمور درحال هر کاتقوریده ان سوندا گلیر. کومینگس بالتیمور هر شئیین‌دن ایستیفاده ائدیب هئچ بیر شئی ائتمه‌دی اما آرتیق خالق بو مسئله‌ده تدریجن شعورلو حالا گلیر". دئدی. قیمتلندیرمه‌سینی کئچیریب.
ترامپ، دیگر بیر بیاناتیندا دا
دموکراتلار دگرلی آفریقان-آمریکان توپلوموموز اوچون چوخ آز شئی ائدرکن (اونلار اوزریندن) همیشه عیرق کارتینی اویناییرلار. بو گون آمریکا تاریخی‌نین ایشسیزلیگین ان آشاغی اولدوغو دؤوروندییک. الیجاه کومینگس ایسه فنا حالدا اوغورسوز اولدو". ایفاده‌لرینی ایستیفاده ائتدی.
کوممینگس ایسه
بای باشقان، من هر گون اؤز بؤلگه‌مدکی ائویمه گئدیرم. هر سحر قالخیب اؤز یئریم اوچون موباریزه ائتمه‌یه گئدیرم. حکومتین وظیفه‌سینی ائدیب ائتمدیگینی تعقیب ائتمک منیم آنایاسا وظیفم. آنجاق سئچیم بؤلگه‌م اوچون دؤیوشمک منیم اخلاقی وظیفم". سؤزلری ترامپا جواب وئردی.
ترامپ بوندان باشقا، نماینده‌لر مجلیسی‌نین دموکرات باشقانی نانسی پلوسی‌نین ده اؤز بؤلگه‌سی اولان کالیفورنیا ایله هئچ مشغول اولمادیغینی، اونون یئرینه "ساختاکارلیق" کیمی آدلاندیردیغی روسیا سوروشدورماسینا آغیرلیق وئردیگینی ایره‌لی سوردو.
ترامپین آچیقلاما‌لارینی کسکین تنقید ائدن پلوسی ایسه کومینگس‌ه ایستیناد ائده‌رک،
اونا قارشی بوتون عیرقچی سالدیریلاری تامامیله رد ائدیریک و اونون لیدرلیگینی سونونادک دستکلییریک". آچیقلاماسینی ائتدی.
| 1,770 | Arab | South-Azerbaijani | azb |
TRT | نیویورک-ون NYMEX بورساسیندا کئچیریلن الکترون تیجارت عملیات‌لاری‌نین گئدیشینده WTI نفتی‌نین قیمتی 1 بوشکایا گؤره 0،33 دولار آزالا‌راق 47،91 دولار تشکیل ائدیب.
ICE لندن بورساسیندا برنت مارکا‌لی نفتین 1 بوشکاسی‌‌نین دیری ایسه 0،23 دولار آزالا‌راق 49،96 دول‌لار اولوب.
نفتین اوجوزلاشماسینا آسیا بورسالاریندا تیجارت عملیات‌لاری ایله باغلی معلومات‌لارین سبب اولدوغو بیلدیریلیر.
| 376 | Arab | South-Azerbaijani | azb |
TRT | افریقا میللت‌لر کوپاسینین ان یاخشی فوتبولچوسو آچیقلاندی. اولدوز فوتبولچولاردان هئچ بیری تورنیرین ان یاخشی‌سی آدینا لاییق گؤرولمه‌دی.
شامپیون کامرون ییغماسی‌نین هوجومچوسو کریستیان باسو گوگ بو باخیم‌دان هامینی قاباقلادی. افریقا فوتبول کنفدراسیونو 22 یاشلی فورواردی تورنیرین ان یاخشی فوتبولچوسو سئچدی. او، کئچیردیگی 6 گؤروشده 1 گل و 1 گل اولان پاس ایله یاددا قالدی.
قئید ائدک کی، کریستیان باسوگوگ دانمارک-ین آلبورگ تیمی نین فورماسینی گئیینیر.
| 443 | Arab | South-Azerbaijani | azb |
TRT | میللی ساوونما ناظیری یاشار گولر ایتالیانین ساوونما ناظیری گیدو کروستو و استونیانین ساوونما ناظیری هانو پوکور ایله گؤروشوب.
ناظیرلیک‌دن وئریلن معلوماتا گؤره، لیتوانیا-نین پایتاختی ویلنیوس-ده جمهور باشقانی رجب طیب اردوغانی ناتو ایجلاسی پروقرامی چرچیوهسینده ائشلیق ائدن گولر همکارلاری ایله ایکی طرف‌لی گؤروش‌لر کئچیریب.
ناظیر گولر یتالیانین ساوونما ناظیری گیدو کروستو و استونیانین ساوونما ناظیری هانو پوکور ایله گؤروشوب.
| 426 | Arab | South-Azerbaijani | azb |
TRT | میانمار-دا حربی چئوریلیش و سئچیلمیش حکومت عضولرینین حبس ائدیلمه‌سینه قارشی تشکیل ائدیلن اعتراض آکسیا‌لاریندا تهلوکه‌سیزلیک قوه‌لرینین سلاحلی موداخیله‌سی نتیجهسینده حیاتینی ایتیرنلرین سایی 614 نفره یوکسلیب.
میانمار سیاسی محبوس‌لارا یاردیم تشکیلاتی (AAPP) طرفیندن یاییم‌لانان گوندهلیک راپوردا سون 24 ساعات عرضینده داها 16 نفرین اؤلدوگو بیلدیریلیب. راپوردا عمومی جان ایتکی‌سی‌نین 614 نفره یوکسلدیگی، داها 2 مین 857 نفرین ده ساخلانیلدیغی قئید اولونوب.
دیگر طرفدن دونن ساگاینگ ایالتی‌نین تازه شهرینده آکسیاچی‌لار ایله میانمار اوردوسو آراسیندا سلاحلی قارشیدورما اولوب.
بو بارده ‘‘Myanmar Now’’ و ‘‘The Irrawaddy’’ قزئتلری معلومات یاییب. معلوماتا گؤره، حربچیلر آکسیاچی‌لارا سرت موداخیله ائدیب. موداخیله نتیجه سینده 11 نفرین اؤلدوگو بیلدیریلیب.
خاطیرلاداق کی، فوریه‌نین 1-ده میانمار اوردوسو اؤلکه‌نین خاریجی ایشلر ناظیرینی، دؤولت مشاویری آون سان سو چژینی و باشقا رهبر شخص‌لری ساخلایا‌راق حاکمیتین اله کئچیریلدیگینی بیلدیررک اؤلکه‌ده فوق العاده وضعیت رژیمی اعلان ائدیب.
میانمار خالقی فوریه‌نین 6-دا دموکراسی‌نین یئنی‌دن تامین اولونماسی اوچون اعتراض آکسیا‌لاری کئچیرمه‌یه باشلامیشدی.
| 1,080 | Arab | South-Azerbaijani | azb |
TRT | روسیا دؤولت باشچی‌سی ولادیمیر پوتین اکتبر آییندا تورکیهیه گله بیلر.
آچیقلاما کرملین سؤزچوسو دمیتری پسکوو‌دان گلدی.
پسکوو تشکیل ائتدیگی مطبوعات کونفرانسیندا پوتین‌نین اکتبر آییندا تورکیهیه گلیب گلمه‌یه‌جگی باره ده بیر سوالا "بو احتیمال وار" دئدی.
بوتون حاضرلیق‌لار باشا چاتان زامان موافیق بیاناتلا چیخیش ائدجه‌یک.
روس لیدر تورکیهیه سونونجو دفعه نوامبر آییندا آنتالیادا کئچیریلن گ20 لیدرلر زیروه‌سی چرچیوهسینده گلمیشدی.
| 424 | Arab | South-Azerbaijani | azb |
TRT | آنکارا اولوسلار آراسی فیلم فستیوا‌لی باشلاییر.
27نجی‌سی ائدیلن فستیوالین بو ایلکی سیمگه‌سی، "سس و باخیش".
8 می‌ا قدر داوام ائده‌جک فستیوالدا، 45 اؤلکه‌دن 197 یؤنتمن توپلام 213 اثری گؤستریله‌جک.
کیچیک تاماشاچی‌لار اوچون خصوصی گؤستریمی یانیندا سینما آتولیه‌لری و دانیشیق‌لاری ده فستیوالین فعالیت‌لری آراسیندا.
بو واخت، اوزون متراژلی فیلم، قیسا فیلم و مستندلی کاتقوری‌لرینده 368 اثر ده یاریشما هیجانی یاشایا‌جاق.
| 411 | Arab | South-Azerbaijani | azb |
TRT | بورسا ایستانبول 100 اندکسی، گونه 76 مین 65 پوئندن باشلادی.
بورسا ایستانبول 100 اندکسی، دونن 60 پوئن دوشدو.
سهملر گوندهلیک اورتالاما یوزده صفیر ویرگول 08 دیر ایتیردی.
سربست بازاردا آمریکا دلاری 3 لیرا 2 قوروش، یورو ایسه ۳ لیرا 34 قوروشدان ایشلم گؤردو.
اولوسلار آراسی بازارلاردا قیزیلین اونس قیمتی مین 340 د‌لاردیر.
کاپالیچارشیدا جمهوریت قیزیلی 875 لیره‌دن ساتیلیر.
| 367 | Arab | South-Azerbaijani | azb |
TRT | آمریکانین کالیفورنیا ایالتینده 7 نفرین اؤلومونه یول آچان و حالا دئوام ائدن مئشه یانغین‌لاری 14 مین یانغین سؤندورن، عسگر و محکوم موباریزه ائدیر.
کالیفورنیا یانغین سؤندورمه آژانسی وئردیگی آچیقلامادا، ایالتین بیر چوخ یئرینده داوام ائدن یانغینیچین بعضی‌لری دیگر اؤلکه‌لردن گلن 12 مینه قدر یانغینسؤندورن وظیفه لندیریلدیگی بیلدیریلدی.
یانغینلا موباریزه تحصیلی گؤرن مینیموم امنیت حبسخانالاریندان تخمینن 2 مین محکومون دا یانغین سؤندورمه فعالیت‌لرینه قاتیلدیغی ایفاده ائدیلدی.
دیگر طرفدن، میندن چوخ یانغینسؤندورمه ماشینی‌نین، 59 بولدوزئر، 22 تانکر اوچاق، 17 اوچاق و 12 هلیکوپترین سؤندورمه ایشلرینده یئر آلدیغی قئید اولونوب.
مندوکینو میللی مئشه‌سی مرزی و لیک ایله کولوسا بؤلگه‌لری آراسینداکی مرز بؤلگه لری بویونجا تأثیرلی اولان آلوو‌لار مین 176 کیلومتر مربع دن چوخ مئشه و چایرلیق ساحه‌یه چاتا‌راق لوس آنجلس شهری بؤیوکلوگون‌دکی بؤلگه یوخ ائتمیشدی.
کالیفورنیا یانغینسؤندورمه مقاملاری، ایالت تاریخی‌نین ان بؤیوک یانغینی کیمی سجیه‌لن‌دیریلن و ایالتین بیر نچه یئرینده داوام ائدن یانغین‌لارین آی سونونا قدر داوام ائتمه‌سین‌دن ناراحات‌لیق ائدیلدیگینی بیلدیرمیشدی.
یانغیندا 7 نفر اؤلورکن، مین 500 بینا کول اولدو.
آمریکا پرزیدنتی دونالد ترامپ، توئیتر حسابیندان وئردیگی آچیقلامادا، کالیفورنیا‌داکی یانغین‌لارین بؤیومه‌سین‌دن "پیس چئوره سیاست‌لری ایجرا ائدن" ایالت رسمی‌لری‌نین و "سویو لازیم اولدوغو کیمی ایستیفاده ائتمه‌ین" یانغینسؤن‌دورن‌لری مسئول توتدو.
ایالت مقاملاری و یانغین سؤندورمه متخصص‌لری ایسه ترامپا جواب وئرمکده گئجیکممیش و "یانغین‌لاری سؤن‌دورمک اوچون یئترلی سویون اولدوغونو"، همچی‌نین "گوجلو و داغیدیجی یانغین‌لارا ایقلیم دییشیک‌لیگی‌نین سبب اولدوغونو" ایفاده ائتمیشدی.
| 1,572 | Arab | South-Azerbaijani | azb |
TRT | لیبیده توبروق مرکزلی نماینده‌لر مجلیسی‌نین دستک وئردیگی ژنرال خلیفه حفتره باغلی گوجلر، نفت هیلالی بؤلگه‌سینده ایستراتژیک اهمیته مالیک سیدرا و راس النوف لیمان‌لارینی اله کئچیردی.
خلیفه حفتره صادق گوجلردن بؤلگه قوموتانی سعید ونیس، نفت هیلالی بؤلگهسیندکی سیدرا و راس الونوف لیمان‌لاری ایله اطراف بؤلگه‌لرینده کونترولون تامین ائتدیگینی ایفاده ائتدی.
نفت هیلالی بؤلگه‌سینده، نفت تاسیس‌لری محافیظ بیرلیکلری کئچمیش قوموتانی ایبراهیم الجدران رهبرلیگین‌دکی سیلاح‌لی قروپلار، اؤتن جمعه گونو، سیدرا و راس الونوف نفت لیمان‌لاری ایله بن جواد و هراو شهرلرینی اله کئچیردیگینی بیلدیرمیشدی.
حفتر گوجلری ده ایتیردیگی بؤلگه‌لرده کونترولو ساغلاملیق اوچون برگا لیمانی ایله اجدبیه شهرینده یئرلشمیشدی.
بنغازی ایله سیرته ایالتلری آراسینداکی بیر چوخ شهری احاطه ائدن نفت هیلال بؤلگه‌سینده، نفت قایناقلاری‌نا یاناشی سیدرا، راس الونوف و برگا نفت لیمان‌لاری یئر آلیر.
| 843 | Arab | South-Azerbaijani | azb |
TRT | روسیا خاریجی ایشلر ناظرلیگی‌نین سوزچوسو ماریا زاخارووا بعضی اؤلکه‌لرین سوریه-ده کی محو ائدیجی موضع‌لرینین بو اؤلکه‌لر طرفیندن آپاریلان ترورلا موباریزه‌یه دستکله باغلی آچیقلاما‌لاری ایله اوست-اوسته دوشمه‌دیگینی ایفاده ائتدی.
زاخارووا امریکایا مخصوص بازا‌لاردا تروریستلره عاید ماتئریال‌لارین اله کئچیریلمه‌سینه توخونا‌راق بیلدیردی کی، بعضی غرب اؤلکه‌لرین و بؤلگه اؤلکه‌لری‌نین سوریه-ده کی پروسئس‌لره یؤنلدیلمیش داغیدیجی موضعی بو اؤلکه‌لرین ترورلا موباریزه موضوع سون‌داکی آچیقلاما‌لاری و داعشی محو ائتدیک‌لریله علاقه‌لی آچیقلاما‌لاری‌نین هئچ بیری ایله اوست-اوسته دوشمور. کونکرت ایشلر و حددن آرتیق اوزون آچیقلامالار بیر-بیریله اوست-اوسته دوشمور.
زاخارووا سوریه حکومتی ایله داخیلی و خاریجی موخالیفت داخیل اولماقلا اؤلکه‌دکی بوتون قوه‌لری سوریه میللی دیالوگ کنگره سیندن اؤلکه‌یه یئنی‌دن فعال‌لیق قازان‌دیرماق اوچون ایستیفاده ائتمه‌یه چاغیردی.
"یئنی ترور قروپلاری قورولما‌دان بو کنگره دن ایستیفاده ائدیلمه‌لی‌دیر. طرف‌لر کنگره ده ایشتیراک ائده‌رک سوریه-نین برپاسینا ایمکان یاراتماق اوچون الیندن گلنی ائتمه‌لی‌دیر. بو تاریخی بیر شانش‌دیر و هر شئی سوریه-لیلرین الینده دیر. سوریه-نین بو تاریخی ایمکان‌دان ایستیفاده ائتمه‌یه احتیاجی وار.
سوریه میللی دیالوگ کنگره سینین 29-30 ژانویه ده روسیانین سوچی شهرینده کئچیریله جگی گؤزلنیلیر.
| 1,225 | Arab | South-Azerbaijani | azb |
TRT | یئنی نوع کروناویروس‌دان ایندییه‌دک حیاتینی ایتیرنلرین سایی 315 مینی کئچیب. معلوماتا گؤره، ویروسا یولوخان‌لارین عمومی سایی 4 میلیون 770 مینی، ساغالان‌لارین سایی دا 1 میلیون 845 مینی اؤتوب.
ایندییه‌دک دؤرد نفرین اپیدمی سبیندن حیاتینی ایتیردیگی قوزیی قیبریس تورک جمهوریتینده گون عرضینده ویروسا یولوخان اولماییب.اؤلکه ده ان سون آوریلین 17-ده ویروسا یولوخما فاکتی قئیده آلینمیشدی.
چین-ده یئنی نوع کروناویروسون یئنی‌دن یاییلدیغی بؤلگه لردکی آلتی رسمی شخص وظیفه دن کنارلاشدیریلیب. معلوماتا اساسن، اؤلکه‌ده ایندییه‌دک ویروس سببیندن 4 مین 633 نفر وفات ائدیب.
غزه زولاغیندا یئنی نوع کروناویروس اپیدمیسی سببیندن ایکی آیدیر باغلی اولان مسجیدلرین جمعه و بایرام نمازلاری ایله علاقه دار آچیلماسینا قرار وئریلیب. فیلیسطین ساغلیق ناظیرلیگی غزه زولاغیندا 20 نفرین ویروسا یولوخدوغونو قئید ائدیب. بونلاردان 16-نین ساغالدیغی، 4-نون ده وضعیتینین ایستابیل اولدوغو بیلدیریلیب.
باتی افریقا اؤلکه‌سی اولان ماداگاسکار-دا کروناویروس‌دان ایلک اؤلوم فاکتی قئیده آلینیب. اؤلکه‌ده ویروسا یولوخان‌لارین سایی 24 آرتاراق 189-ا، ساغالان‌لارین سایی دا 114-ا یوکسلیب. معلوماتا اساسن، اؤلکه‌ده فوق العاده وضعیت رژیمی‌نین مودتی اوزادیلیب.
| 1,101 | Arab | South-Azerbaijani | azb |
TRT | هندوستان-دا تورپاق سوروشمه‌سی نتیجه سینده 7 نفر حیاتینی ایتیریب.
معلوماتا گؤره، طبیعی فلاکت نتیجه سینده آزی 25 نفر ده یارالانیب.
هندوستانین جامو کشمیر بؤلگه‌سینده باش وئرن تورپاق سوروشمه‌سی نتیجه سینده 7 نفر هلاک اولوب.
معلوماتا گؤره، طبیعی فلاکت نتیجه سینده آزی 25 نفر ده یارالانیب.
اؤلو سایینین آرتاجاغی استثنا اولونمور.
بؤلگه ده آختاریش-قورتارما عملیات‌لاری‌نین داوام ائتدیریلدیگی بیلدیریلیر.
| 397 | Arab | South-Azerbaijani | azb |
TRT | باتی آفریقا اولکه‌سی نیجریه‌ده دوزنلنن سیلاح‌لی سالدیریلاردا 29 کیشی اؤلدو.
قادونا پولیس مرکزی آدینا آچیقلاما وئرن احمد عبدالرحمن، ایالته باغلی مارو و کاچیا کندلرینده کیملیغی بیلینمه‌ین سیلاح‌لی شخصلرین سالدیری ائتدیگینی بیلدیریب.
سالدیریلاردا بیری پولیس 29 نفرین اؤلدوگونو دئین عبدالرحمن، چوخ سایدا اینسانین یارالاندیغینی قئید ائدیب.
عبدالرحمن، سالدیریلاردا بیر چوخ ائو و ماشینین اودا وئریلدیغینی وورغولادی.
نیجریه‌نین درگاهینا ایالتینده اؤتن هفته کئچیریلن سالدیریلاردا ان آز 66 نفر اؤلدورموشدو.
| 502 | Arab | South-Azerbaijani | azb |
TRT | آوروپا بیرلیگی، مقدونیه و آلبانیا قاتیلیم موذاکیره‌لرینی باشلاماق قراری آلدی.
قاتیلیم موذاکیره‌لری 2019-جی ایلین ژوئن آییندا باشلایاجاق.
لوکزامبورگ‌دا توپ‌لانان آوروپا بیرلیگی عمومی ایشلر شوراسی، آرا‌لاریندا تورکیه، مقدونیه و آلبانیانین دا داخیل اولدوغو آلتی اؤلکه‌نین عضولوک پروسه‌نین‌دکی ایرلیلییش وضعیتینی قیمتلن‌دیرن بیر نتیجه بیاننامه یاییب.
بیاننامه‌ده، آوروپا بیرلیگی شوراسی‌نین مقدونیه و آلبانیانین قید ائتدیگی ایره‌لیلمه‌دن ممنون اولدوغو قئید اولونوب.
بیاننامه‌ده،
"ژوئن 2019دا قاتیلیم موذاکیره‌لرینه باشلاماق قراری آلمیش‌دیر." ایفاده‌سی یئر آلدی.
| 558 | Arab | South-Azerbaijani | azb |
TRT | جمهور باشقانی رجب طیب اردوغان شیلی-نین تورکیه-ده‌کی سفیری رودریگو آرکوس کاسترونو قبول ائدیب.
جمهور باشقانلیغی ایقامتگاهیندا باش توتان گؤروشده سفیر کاسترو جمهور باشقانی رجب طیب اردوغانا اعتیماد مکتوبونو تقدیم ائدیب.
معلوماتا گؤره، سفیر رودریگو آرکوس کاسترو نو حیات یولداشی، اوشاغی و بعضی دیپلومات‌لار همراهلیق ائدیبلر.
| 319 | Arab | South-Azerbaijani | azb |
TRT | گواتمالا‌داکی فوگو وولکانیندا باش وئرن پارتلاییش‌لار سببیندن اؤلنلرین ساییسی 69ا یوکسلیب.
میللی عدلی علم‌لر اینستیتوسو دیرکتورو فانوئل گارسیا، ایندییه قدر 69 نفرین جسدی‌نین اولدوغونو، بونلاردان 17سینین کیم‌لیگی‌نین معین اولوندوغونو بیلدیریب.
گارسیا،
جسدلرین کیم‌لیک‌لرینی معین ائتمک بیزیم اوچون چوخ چتین چونکی اؤلنلردن بعضیلرینین اوزلری، بعضیلرینین بارماق ایزلری یوخدور. کیملیک تثبیتی اوچون دیگر اصول‌لارا ال آتماق مجبوریتینده قالاجاغیق. مومکون اولارسا کیملیک معین ائتمک اوچون دی.ان. آ نومونه‌لری آلاجاغیق." دئدی.
دولت باشقانی جیمی مورالس ده فلاکت منطقه‌سینه گئده‌رک گلیب.
قورتارما قوروپلاری، لاولارین آراسیندا قالان ان آز 10 نفری هلیکوپترلرله قورتاردی.
باشکند گواتمالا سیتی-نین 40 کیلومتر جنوب-غربین‌دکی فوگو وولکانیندا بازار گونو پارتلاییش‌لار اولموش و پوسکورن لاولار، ال رودئو کندین‌دکی ائولری یوخ ائتمیشدی. پارتلاییش‌لار زامانی چوخ سایدا اینسان یانا‌راق اؤلدوگو گومان ائدیلیر.
پارتلاییش‌لار زامانی یارالانان چوخلو اینسان معالیجه آلتینا آلینیب، 3 مین 200دن چوخ اینسان دا تهلوکه‌سیز یئرلره تخلیه ائدیلیب.
رسمی شخص‌لر، یانار داغ‌داکی پارتلاییش‌لاردان جمعی 1.7 میلیون اینسانین اذیت چکدیگینه دقتی چکیر.
| 1,115 | Arab | South-Azerbaijani | azb |
TRT | کانادا-داکی کبک اونیورسیته‌سینین حیاتا کئچیردیگی بیر آراشدیرما، دوزنلی اولاراق یئر کؤکی یئمه‌نین آغجیر سرطانینا قارشی تأثیرلی اولدوغونو آشکار ائدیب.
آراشدیرمایا گؤره، یئر کؤکونون ترکیبینده اولان کاروتنوئید آدلی ماده و ج ویتامینی، سرطانین اینکیشاف ریسکینی اهمیت‌لی درجه‌ده آزال‌دیر. آراشدیرما قروپونون رهبری پروفسور مارتین شارک، بو موضوع باره‌سینده اطراف‌لی معلومات وئردی: "سون زامان‌لار توتون محصول‌لاری‌نین ایستیفاده‌سینده اولدوقجا بؤیوک آرتیم موشاهیده اولونور. بو ایسه، چوخ منفی بیر حال‌دیر. سیگار باشدا، آغجیر سرطانی اولماقلا بیر چوخ خسته‌لیگه سبب اولور.
آپاریلان سون آراشدیرما ایسه، طبیعی یوللا بو سرطانین قارشینی آلماغین مومکون‌لوگونو آشکار ائتدی".
آراشدیرماچی‌لار کاروتنوئید آدلی ماده‌نین ساری، قیرمیزی، نارینجی و یاشیل قیدا‌لارا رنگ وئردیگینی و بعضی سبزه، میوه‌لرده ده موجود اولدوغونو ایفاده ائتدی‌لر.
| 811 | Arab | South-Azerbaijani | azb |
TRT | روسیا ساوونما ناظیری سئرگئی شویگو، آوروپانین، اورتا منزیل‌لی موشک‌لری یئرلشدیرمه‌سی وضعیتینده اورتایا چیخا بیله‌جک نتیجه‌لری بیلمه‌سی و آنلاماسی لازیم اولدوغونو سؤیله‌دی.
سئرگئی شویگو، آمریکانین، اورتا منزیل‌لی نوکلئر کوج‌لر موقاویله‌سین‌دن آیریلما قراری آوروپایا موشک قونوشلاندیریلماسی حالینده بونون نتیجه‌لری اولاجاغینی دئییب.
شویگو، یونان همکاری پانوس کامنوس ایله گؤروشو عرفه‌سینده ائتدیگی چیخیشیندا، آمریکانین اورتا منزیل‌لی نوکلئر کوج‌لر موقاویله‌سین‌دن چیخماق قرارینا دایر قیمتلن‌دیریردی.
آمریکانین بو قرارینا آوروپانین اعتراضینی ناراحات اولدوق‌لارینی بیلدیرن شویگو،
آوروپانین اورتا منزیل‌لی موشک‌لری یئرلشدیرمه‌سی وضعیتینده اورتایا چیخا بیله‌جک نتیجه‌لری بیلمه‌سینی و آنلاماسینی ایستییرم". دئدی.
شویگو، آوروپایا اورتا منزیل‌لی موشک‌لری یئرلشدیرمه مقامی‌نین آوروپا بیرلیگی و ناتو چرچیوهسینده گئنیش شکیلده موذاکیره ائدیلمه‌سی تکلیف ائتدی.
آمریکا ایله بو اؤلکه‌نین آوروپا و اوزاق شرق‌دکی موتتفیق‌لرینی قوروماغی هدفله‌ین اورتا منزیل‌لی نوکلئر کوج‌لری موقاویله‌سی، 1987ده واشینگتوندا ایمضالانمیشدی.
آمریکا پرزیدنتی دونالد ترامپین، سویوق ساواش دؤورونده سووئت اتفاقی ایله ایمضا‌لانان و نوکلئر ساواش تهدیدینی آزالتماغا یؤنه‌لیک ان اؤنملی آددیم‌لاردان بیری کیمی قیمتلن‌دیریلن موقاویلنی لغو ائدجگینی آچیقلاماسی دونیادا قایغی ایله قارشیلانمیشدی.
ترامپ،
بیز موقاویله‌ده قالان طرف اولدوق و موقاویله‌یه حؤرمت گؤستردیک، آنجاق روسیا تأسف کی بو موقاویله‌یه حؤرمت گؤسترمه‌دی بو سبب‌دن موقاویلنی لغو ائدجگیک، موقاویله‌دن چکجگیک". آچیقلاماسیندا ائتمیشدی.
| 1,444 | Arab | South-Azerbaijani | azb |
TRT | عراق کورد بؤلگه‌سل اداره‌سی، دهوک‌دا دۆنن دۆشن هلیکوپترده اولانلارین بیر قیسیمینین ترور هؤرگوتو پ‌کاکا منسوبلاری اولدوغونو بیلدیردی.
عراق کورد بؤلگه‌سل اداره‌سی آنتی ترور وبیریمی، رسمی فیسبوک صحیفه‌سین‌دن دهوکون چمانکه ناحیه‌سین‌ده دۆشن هلیکوپترله باغلی آچیقلاما وئردی.
آچیقلامادا،
"گوونلیک گوجلری و هلیکوپترله باغلی اؤن سوروشدورما باشلاتدی و ایلک بیلگیلر، هلیکوپترین یوروکوپتر آس۳۵۰ تیپی اولدوغو و اؤلنلردن بعضیلرینین پکاکالی تروریستلر اولدوغونو گؤستریر. هلیکوپترین کیمه عاید اولدوغونون تام اولاراق معین ائدیلمه‌سی اوچون آیرینتیلی سوروشدورما داوام ائدیر" دئییلدی.
میللی ساوونما باخانلیغی ، دۆنن وئردیگی آچیقلامادا، "عراقین قوزئیینده تورک سلاحلی گوجلرینه عاید هلیکوپترین دۆشدوگو" شکلینده بعضی سوسیال مئدیا حسابلارین‌دا یئر آلان ادعالارین گئرچک اولمادیغینی آچیقلامیشدی.
| 771 | Arab | South-Azerbaijani | azb |
TRT | تورکیه-نین اتومبیل صنایعسی 2023-جو ایلین ایلک 6 آییندا 17 میلیارد 337 میلیون دو‌لارلیق صادرات حیاتا کئچیریب.
اولوداغ اتومبیل صنایعسی صادراتچیلاری بیرلیگیندن (OİB) وئریلن معلوماتا گؤره، تورکیه اتومبیل صنایعسی ژوئن آییندا اوولکی ایلین عینی دؤورونه گؤره 9 فایز آرتیملا 3 میلیارد دو‌لارلیق صادرات ائدیب.
ایلین ایلک 6 آییندا اتومبیل صنایعسی‌نین صادراتی 13،7 فایز آرتاراق 17 میلیارد 337 میلیون دولار اولوب.
ژوئن آییندا اؤلکه‌لره گؤره ان چوخ صادرات فرانسایا ائدیلیب. بو آی فرانسایا صادرات بیر اوولکی ایلین عینی دؤورونه گؤره 10 فایز آرتاراق 400 میلیون دو‌لارا چاتیب.
سئکتورون ان بؤیوک بازاری اولان، لاکین ژوئن آییندا ایکینجی یئرده اولان آلمانیایا صادرات حجمی 4 فایز آزالا‌راق 388 میلیون دولار اولوب.
اوچونجو ان بؤیوک بازار اولان بؤیوک بریتانیایا صادراتین مبلغی 284 میلیون دولار تشکیل ائدیب.
| 790 | Arab | South-Azerbaijani | azb |
TRT | جمهورباشقانلیغیندان ایتالیایا قیناما.
جمهورباشقانلیغی سؤزچوسو ابراهیم قالین، "ایتالیا پارلمانینین سؤزده سوی‌قیریم قراری تاریخی گئرچکلری یوخ سایان و یئنی دوشمن‌لیک توخوملاری اکن بیر قراردیر" آچیقلاماسینی وئردی.
قالین، ایتالیا پارلمانینین ۱۹۱۵ حادثه‌لرینی سوی‌قیریم اولاراق تانییان تکلیفی قبول ائتمه‌سینی، سوسیال پایلاشیم سایتی تویتر اوزریندن تپکی گؤستردی.
قالین، پایلاشیمین‌دا بونلاری قید ائتدی:
"ایتالیا پارلمانینین سؤزده سوی‌قیریم قراری تاریخی حقیقتلری بوخ سایان و یئنی خصومت توخوملارینی اکن بیر قراردیر. جمهورباشقانیمیزین تاریخ کمیسیونو چاغریسینی یوخ سایان و سیاسی پوپولیزمی آلوولاندیران بو یاناشیملاری شدتله رد ائدیریک".
جمهورباشقانلیغی ایله‌تیشیم باشقانی فخرالدین آلتون دا ایتالیا پارلمانینین بو تکلیفی قبول ائتمه سینی،
"ایتالیا پارلمانینین تاریخیمیزی تحریف ائتمک و سیاسیلشدیرمه چاباسینی شدتله قیناییریق" سؤزلری ایله تنقید ائتدی.
آلتون، سوسیال پایلاشیم سایتی تویتر اوزریندن وئردیگی آچیقلامادا، بو وضعیتین 'قیسیر، دوشمنجه و اۆزوجو بیر یاناشیم' اولدوغونو وورغولایاراق،
"بیر بیریمیزین خاطره‌لرینه سالدیرماق یئرینه بیرلیکده حقیقتین حکایه‌لره اوستون گلمه‌سینی تامین ائتمه‌لی‌ییک" ایفاده‌لرینی ایشلتدی.
ایتالیا نماینده‌لر مجلسینده، حکومت‌دن، سؤزده "ارمنی سوی‌قیریمینین" تانینماسینی طلب ائدن تکلیف قبول ائدیلمیشدی. تکلیفین حقوقی باغلاییجیلیغی یوخدور.
| 1,252 | Arab | South-Azerbaijani | azb |
TRT | میللی ساوونما ناظیری حولوصی آکار یونانیستانین ساوونما ناظیری نیکلاس پانایوتوپولوس ایله گؤروشوب.
حولوصی آکار فوریه‌نین 6-دا قهرمان ماراش مرکزلی زلز‌له‌لردن ضرر چکن حاتای شهرینه گلن نیکلاس پانایوتوپولوسو هاوا لیمانیندا قارشیلاییب.
هلیکوپترله شهرده تدقیقات آپاران آکار و نیکلاس پانایوتوپولوس داها سونرا تکبتک گؤروش کئچیریب.
ایکی ناظیر داها سونرا حاتای فلاکت کووردیناسیون مرکزینده زلز‌له‌دن سونراکی ایشلرله باغلی معلوماتلاندیرما توپلانتی‌سینا قاتیلیب.
| 448 | Arab | South-Azerbaijani | azb |
TRT | قازاقیستانین باشکندی آستانا ایله قاراغاندی، پاولودار و دوغو قازاقیستان ایالتلرین‌ده هاوانین منفی ۳۵ آلتینا دوشمه‌سی سببیله اوخوللاردا تحصیله آرا وئریلدی.
آستانا والیلیگی سوسیال ساغلیق ایداره‌سی، چرشنبه آخشامی گونو باشلایان دوندوروجو سویوق‌دا ۴و اوشاق اولماقلا ۱۴ نفرین معالیجه آلتینا آلیندیغینی، سؤز قونوسو شخصلرین ساغلیق دوروملارینین یاخشی اولدوغو معلوماتینی پایلاشدی.
والی‌لیک، شهر ساکینلرینین قیزیشابیله‌جکلری قاپالی دوراقلارین لیسته‌سینی یایینلارکن، والی باهیت سولطانوو دا خالقی، سویوق‌دا چؤل‌ده قالان اینسانلارا قارشی دویارلی اولماغا چاغیردی.
آستانا فؤوق‌ا‌لعاده حاللار بؤلومونون، خالقی اتومبیل ایله اوزون یولچولوق ائتمه‌مه‌لری و ضروری اولمادیقجا دیشاری چیخمامالاری قونوسوندا اویاردی.
دیگر طرفدن، قاراغاندا، پاولودار و دوغو قازاقیستان ایالتلرین‌ده ده تحصیله آرا وئریلدیگینی ایفاده ائتدی.
قازاخیستان هاوا بیلیمی مرکزین‌دن وئریله‌ن آچیقلامادا، گوندوز منفی ۲۷ اولان هاوانین گئجه ساعاتلاریندا ائکسی ۳۷نین آلتینا دوشه‌جگی، سویوق هاوالارین هفته سونونا قدر داوام ائدجیی ایفاده ائدیلدی.
| 987 | Arab | South-Azerbaijani | azb |
TRT | اوکراینا پرزیدنتی‌نین معاونی الکسی آرستوویچ ایستعفا وئریب.
او، بو باره‌ده رسمی تلگرام کانالیندا پایلاشیم ائدیب.
"ایستعفا عریضه‌سی یازمیشام. اویغار داورانیش نمونه‌سی گؤسترمک ایستییرم: تمل بیر خطا ایستعفا دئمکدیر" دئیه الکسی آرستوویچ وورغولاییب.
الکسی آرستوویچ همچنین دنیپرو ساکین‌لری و اوکراینا خالقیندان عذر ایسته‌ییب.
خاطیرلاداق کی، ژانویه‌نین 14-ده دنیپرو شهرینده‌کی 9 مرتبه‌لی یاشاییش بیناسینا ائندیریلن راکت ضربه‌لری نتیجهسینده 40-دان چوخ سیویل هلاک اولوب.
اوکراینا هوجومون روسیا اوردوسو طرفیندن تشکیل ائدیلدیگینی آچیقلاییب، روسیا ایسه بو ادعا‌لاری تکذیب ائدیب.
الکسی آرستوویچ ایشتیراک ائتدیگی پروقرامدا دنیپروداکی یاشاییش بیناسینا راکت دوشمه‌سی‌نین اوکراینا هاوا هوجومون‌دان مدافعه سیستمینده‌کی ناسازلیغین سبب اولا بیله‌جگینی ایفاده ائتمیشدی.
روسیا پرزیدنتی‌نین سؤزچوسو دمیتری پسکوو هوجومون روسیا اوردوسو طرفیندن حیاتا کئچیریلدیگینه دایر اتهام‌لاری رد ائدیب.
| 867 | Arab | South-Azerbaijani | azb |
TRT | ایراندا، گنجلیک و ایدمان باخانی حمید سجادی ایله یانینداکیلاری داشییان وهلیکوپترین ائنیش سیراسیندا دۆشمه‌سی نتیجهسینده ۱ نفر اؤلدو.
ایران رسمی خبر آژانسی ایرناین خبرینه گؤره، گنجلیک و ایدمان باخانی سجادی ایله یانینداکیلاری داشییان هلیکوپترین پیلوتو، کرمان ایالتینه باغلی بافت شهرینده‌کی بیر ایدمان مرکزینه ائنیشی سیراسیندا کنترلو ایتیردی.
ایران قیزیل آیی باشقانی پیر حسین کولیوند، سانحه‌ده آغیر یارالانان گنجلیک و ایدمان باخانلیغی ایدماندان سوروملو باش مودورو و باخان مشاویری اسماعیل احمدینین حیاتینی ایتیردیگینی، اۆچو آغیر ۱۸ نفرین ایسه یارالاندیغینی آچیقلادی.
باخان سجادینین ایسه سانحه‌ده بئیین سارسینتیسی گئچیردیگی آنجاق وضعیتینین نیسبتاً یاخشی اولدوغو بیلدیریلدی.
ایرنایا گؤره، یارالانانلار آراسیندا میللت وکیلی صمدالله محمدی ده وار.
| 740 | Arab | South-Azerbaijani | azb |
TRT | تۆرکیه‌نین صادراتی می آییندا بیر اؤنجه‌کی ایلین عینی آیینا گؤره یوزده ۱۵،۳ آرتاراق ۱۸ میلیارد ۹۸۴ میلیون دلارا چاتدی.
تۆرکیه استاتیستیک قورومو و تیجارت باخانلیغی ایش‌بیرلیگی ایله اولوشدورولان می آیی گئچیجی خاریجی تیجارت بیلگیلری آچیقلاندی.
بونا گؤره عمومی تیجارت سیستمی چرچیوهسینده صادرات می آییندا بیر اؤنجه‌کی ایلین عینی آیینا گؤره یوزده ۱۵،۳ آرتاراق ۱۸ میلیارد ۹۸۴ میلیون دلارا چاتدی.
آلمانیا می آییندا صادرات‌دا بیرینجی یئری توتدو. بو اؤلکه‌یه ۱ میلیارد ۴۹۲ میلیون دلار صادرات ائدیلدی.
آلمانیانی ۱ میلیارد ۲۷۳ میلیون دلارلا آمریکا، ۹۷۸ میلیون دلارلا عراق، ۹۵۳ میلیون دلارلا ایتالیا و ۹۱۱ میلیون دلارلا بؤیوک بریتانیا ایزله‌دی.
| 632 | Arab | South-Azerbaijani | azb |
TRT | آذربایجان عسگلری جبهه‌نین موختلیف ایستیقامت لرینده بیر نئچه استراتژی اهمیته مالیک یوکسک‌لیگی ده ایشغال‌دان آزاد ائدیب.
آذربایجان پرزیدنتی الهام علی یئو اؤزونون توییتر صحیفه‌سینده پایلاشیم ائدیب.
آذربایجان پرزیدنتی بو سؤزلری یازیب: "بو گون آذربایجان اوردوسو جبراییل رایونونون شیخعلی‌آغالی، ساریجالی، مزره کندلرینی و موختلیف ایستیقامت‌لرده بیر نئچه استراتژی یوکسک‌لیگی آزاد ائتمیش‌دیر. قهرمان اوردوموزون اوغورلو عملیاتی داوام ائدیر. قاراباغ آذربایجان‌دیر!"
آذربایجان اوردوسو ائرمنیستانا مخصوص 3 راکت مرمی‌سینی و 3 تانکی محو ائدیب.آذربایجان اوردوسو ایرلیلمه‌یه داوام ائدیر. ائرمنیستان اوردوسو دا سیویل یاشاییش منطقه لرینه هوجوم ائدیر.
گنجه، ترتر، آغدام، آغجابدی، بیله‌قان، گوی گول، برده و گوران بوی رایون‌لاری آتشه توتولوب
برده و آغداما ائدیلن هوجوم‌لار نتیجه سینده 2 سیویل هلاک اولوب.
دیگر طرفدن امریکانین خاریجی ایشلر ناظیری مایک پمپئو، روسیا خاریجی ایشلر ناظیری سرگئی لاوروو و فرانسا خاریجی ایشلر ناظیری ژان ایو لو دریان بیرگه بیانات ایمضالایا‌راق طرفلره آتشکسله باغلی چاغیریش ائدیبلر.
روسیا پرزیدنتی ولادیمیر پوتین ائرمنیستان باش ناظیری نیکول پاشینیان، خاریجی ایشلر ناظیری سرگئی لاوروو ایسه آذربایجان-لی همکاری جیهون بایراموولا تلفوندا دانیشیب.
| 1,148 | Arab | South-Azerbaijani | azb |
TRT | مسجید اوچون مجلیسده موذاکیره ائدیلن تکلیف باره‌سینده حکومتین شریک‌لری SYRIZA و ANEL آراسیندا راضی‌لیق الده اولونا بیلمهدی.
ANEL میللت وکیلی یورگوس لازاریدیس مسجیدین تیکیلمه سینین علیهینه سس وئره‌جک‌لرینی آچیقلادی. SYRIZA میللت وکیلی و خاریجی ایشلر ناظرینین معاونی یاننیس آماناتیدیس تکلیفین قبول ائدیلمه‌سی اوچون چاغیریش ائتدی.
آماناتیدیس آتن‌نین آوروپادا مسجیدی اولمایان تکجه پایتاخت اولدوغونو خاطیرلادا‌راق، بو وضعیتین دینی آزادلیق‌لار معناسیندا منفی اولوسلار آراسی راپورلار حاضیرلانماسینا سبب اولدوغونو بیلدیردی.
ANEL ایله یاناشی رادیکال ساغچی آلتین شفق پارتیاسی‌ده تکلیف علیهینه سس وئردی. آنا موخالیفت پارتیسی یئنی دموکراسی، پاسوک، نهیر و یونانیستان کمونیست پارتیسی تکلیف قبولونه سس وئردیلر.
10 ایل اول قبول ائدیلن قانونا باخمایاراق آتن‌ده دؤولت طرفیندن تیکیله‌جک مسجیدین اینشااسینا محکمه پروسئس‌لری و بوروکراتیک انگل‌لر تؤره‌دیله‌رک هله ده باش‌لانا بیلمهدی.
| 869 | Arab | South-Azerbaijani | azb |
TRT | ایران-ین ساغلیق ناظیرلیگی‌نین بو گون یایدیغی معلوماتا اساساً سون گون عرضینده اؤلکه‌ده 2186 نفر کروناویروسا یولوخوب، 194 نفر ایسه وفات ائدیب. بونونلا دا ایران-دا یولوخان‌لارین عمومی سایی 257 مین 303 نفره، اؤلنلرین سایی ایسه 12 مین 829-ا چاتیب. ای سی یودا معالیجه سینی داوام ائتدیرن 3359 خسته‌نین وضعیتی آغیر اولاراق قالیر. خصوصی خسته‌خانا‌لاردا معالیجه آلان 219 مین 993 نفر ایسه ساغالا‌راق ائوه بوراخیلیب.
ایران-ین گیلان ویلایتینده 109 یاشلی کیشی کروناویروس‌دان ساغالیب. حکیم‌لر دئییرلر کی، ایران-دا یاشلی آدام‌لارین ساغالماسی بیرینجی دفعه دئییل. بوندان اول ده 96، 103 و 98 یاشلی اینسان‌لار ویروس‌دان ساغالیب‌لار.
ایران طب علم‌لری بیلیم یوردونون رکتورو جلیل کوهپایه زاده بیلدیریب کی، بیلم یوردونون نزدیندکی لابراتواردا کروناویروسا قارشی واکسن‌ین حاضیرلانماسی ایشلری سرعتلنیب و واکسن 2 آیدان سونرا سیناق‌دان کئچیریله‌جک.
| 822 | Arab | South-Azerbaijani | azb |
TRT | لیبی اولوسال آنلاشما حکومتی باشقانلیق شوراسی باشقانی فایز السراج، تورکییه‌نین، اؤلکهسینین باشکندی طرابلسا قارشی سالدیریلاری رد ائدن توتومونو تقدیر ائتدیکلرینی بیلدیردی.
افیسین‌دن وئریله‌ن یازیلی آچیقلامایا گؤره، سراج، تورکییه‌نین طرابلس ائلچیسی سرحاد آکسنی قبول ائتدی. گؤروشمه‌ده لیبی‌ده‌کی گلیشمه‌لر و ایکی اؤلکه ایلیشکیلری مذاکیره اولوندو.
تورکییه‌نین باشکند طرابلسا قارشی سالدیریلاری رد ائدن توتوموندان اؤوگو ایله دانیشان سراج، ایکی‌لی امکداشلیغین گلیشدیریلمه‌سی آرزوسونو دیله گتیردی.
ائلچی آکسن ده تورکییه‌نین اولوسال آنلاشما حکومتینی و طرابلسون قورونماسی مسئله‌سین‌ده‌کی ثابت توتومونو دستکلدیگینی خاطیرلاتدی.
آکسن آیریجا تورکییه‌نین لیبی‌ده‌کی مولکی قوروملارین هدف آلینماسینی قینادیغینی ایفاده ائتدی.
لیبینین دوغوسونداکی سلاحلی گوجلرین لیدئری خلیفه خفتر، باشکند طرابلسو اله گئچیرمک اوچون ۴ آوریلده سالدیری امری وئرمیش، بونون اوزرینه اولوسلارآراسی مشروعیته صاحب اولوسال آنلاشما حکومتی بیرلیکلری ده قارشی عملیات باشلادمیشدی.
| 935 | Arab | South-Azerbaijani | azb |
TRT | جمهور باشقانی رجب طیب اردوغان و آوروپا بیرلیگی شوراسی‌نین صدری شارل میشل آراسیندا تلفون دانیشیغی اولوب.
جمهور باشقانلیغی‌نین مطبوعات خیدمتیندن وئریلن معلوماتا اساسن، گؤروشده تورکیه و آوروپا بیرلیگی آراسینداکی موناسیبتلر، دوغو آغ دنیزیندکی پروسه لر و بولگه سل مؤوضوع لار موذاکیره اولونوب.
جمهور باشقانی اردوغان صحبت زامانی تورکیه و آوروپا بیرلیگی آراسینداکی موناسیبتلرین جانلاندیریلماسی، آوروپا بیرلیگی‌نین مارسین 18-ده الده اولونان موقاویله چرچیوسیندکی عهده لیکلرینه عمل ائتمه‌سی، گؤمروک بیرلیگی و ویزا رژیمی‌نین ساده لشدیریلمه‌سی مسئله سینده ایرلیلییش تامین ائتمسی‌نین واجیب‌لیگینی وورغولاییب.
یونانیستانین دوغو آغ دنیزینده گرگینلیگین سویه سینی آرتیرا‌جاق آدیم‌لار آتماغا داوام ائتدیگینی بیلدیرن اردوغان تورکیه-نین تکلیف ائتدیگی دوغو آغ دنیزی کنفرانسی‌نین حیاتا کئچیریلمه‌سی اوچون آوروپا بیرلیگیندن کونکرت آدیم‌لار گؤزله‌دیکلرینی ایفاده ائدیب.
جمهور باشقانی رجب طیب اردوغان آذربایجان تورپاق‌لارینی ایشغال ائدن ائرمنیستانین طبیعی گاز و نفت بورو خط لری ایله نقلیات خط لری اوزرینده یئرلشن توووز بؤلگه سیندن سوندا گنجه شهرینه هوجوم ائتمکله آوروپانین انرژی تهلوکه‌سیزلیگینی ده تهدیت ائتدیگینی بیلدیریب. اردوغان آوروپا بیرلیگنه آذربایجانین اراضی بوتؤو‌لوگو مسئله سینده گوجلو موضع نوماییش ائتدیرمه سی ایله علاقه دار چاغیریش دا ائدیب.
| 1,228 | Arab | South-Azerbaijani | azb |
TRT | آمریکا بیرلشمیش دؤولتلری یؤنتیمی، ایرانلا دینج نوکلئر چالیشمالار چرچیوهسینده امکداش‌لیق ائدن اؤلکه‌لره تانیدیغی تحریم معافیتینی ۹۰ گونلویونه اوزاتدیغینی آچیقلادی.
آمریکا بیرلشمیش دؤولتلری خاریجی ایشلر باخانلیغیندان وئریله‌ن یازیلی آچیقلامادا، ایرانا یؤنه‌لیک یاپدیریم آدیملارینین سرعتلندیگی بیلدیریلدی.
آچیقلامادا، ۲۰۱۵.جی ایلده ائدیله‌ن ایرانلا نوکلئر آنلاشما چرچیوهسینده، ایرانلا دینج نوکلئر چالیشمالار ائتمه‌سینه ایجازه وئریله‌ن ۴ اؤلکه‌یه تانینان تحریم معافیتینین ۹۰ گونلویونه اوزادیلدیغی قید ائدیلدی.
باخانلیق آچیقلاماسیندا، داها اؤنجه‌کی دؤورلرده ۱۸۰ گون اولان معافیت مدتینین بوندان سونرا ۹۰ گونه ائندیریلدیگی و بونون ایران اوزرین‌ده‌کی باسقینی داها دا آرتیراجاغی قید اولوندو.
بو چرچیوه‌ده روسیا، چین، فرانسا و بؤیوک بریتانیا ایرانلا دینج نوکلئر چالیشمالار چرچیوهسینده ۲۰۱۵دن بو یانا داوام ائدن پروژه‌لرینی داوام ائتدیره‌جک.
آنجاق آمریکا بیرلشمیش دؤولتلری رهبرلیگی عینی آچیقلاماسیندا، ۴ می‌دن اعتباراً ایرانین بوشهر نوکلئر مرکزینین مؤوجود رآکتورو دیشیندا گئنیشلندیریلمه‌سینه یؤنه‌لیک کؤمک و دستک فعالیتلرینین تحریمه معروض قالاجاغینی بیلدیردی.
بوندان باشقا، طبیعی اورانیم قارشیلیغین‌دا زنگینلشدیریلمیش اورانیمون ایران دیشینا چیخاریلماسینا یؤنه‌لیک فعالیتلرین ده بوندان سونرا آمریکا بیرلشمیش دؤولتلری تحریملرینین چمبرینه داخیل اولاجاغی قید ائدیلدی.
ایران اوزرین‌ده‌کی باسقینی هر گئچن گون آرتیران دونالد ترامپ رهبرلیگی، اؤتن هفته، داها اول ایران نفت تحریملرین‌دن معاف توتولان ۸ اؤلکه‌یه یئنی معافیت حاقی وئریلمه‌یه‌جگینی آچیقلامیشدی.
آمریکا بیرلشمیش دؤولتلری رهبرلیگینین بو قراری ایله "آمریکا بیرلشمیش دؤولتلرینین ایران‌دان نفت وارداتینا تحریم گتیره‌ن قرارین‌دان ۲ میه قدر ۱۸۰ گونلویونه معاف توتولان" چین، هیندیستان، ژاپن، گونئی کره، تایوان، تورکییه، ایتالیا و یونانیستانین معافیتلری باشا چاتمیشدی.
| 1,713 | Arab | South-Azerbaijani | azb |
TRT | ایران سوسیال گوونلیک یاتیریم فیرماسی (شستا) ایله تورکیه‌دن ایکی اؤزل شیرکت آراسیندا 95 میلیون دلار دگرینده 3 آنلاشما ایمضالاندی.
تهراندا گئچیریلن ایمضا مراسیمینه، تورک طرفی آدینا مافین وئست مودورو فیرات ییلماز، ایران طرفی آدینا شستا باش مودورو سید رضا نوروززاده و خرمشهر میلت وکیلی عبدالله سامری قاتیلدی.
مراسیمده، 10 میلیون دلار دیرینده بیر کاتاماران یولچو گمی‌سی ساتیشی، 70 میلیون د‌لارلیق صبا تجاری بیناسی‌نین تورک اینشات فیرماسی طرفیندن تیکیمی ایله خرمشهر‌دکی اروندان گمی یاپیم تاسیسی‌نین تورک شیرکتی طرفیندن یاپیم و اوناریمینی قابسایان 15 میلیون دگرینده بیر آنلاشما ایمضالاندی.
مراسیمده دانیشان مافین وئست مودورو ییلماز، تورکیه و ایران آراسیندا مختلیف ساحه‌لرده تیجاری ایلیشکیلری گلیشدیره‌رک ایرانین، تورکیه و آوروپا بازارینا آچیلان قاپی‌سی اولماغی آماجلادیق‌لارینی ایفاده ائتدی.
شستا باش مودورو نوروززاده ده تورک شیرکت‌لرله پتروشیمی و لاستیک اوره‌تیمی کیمی احتیاجلاری اولان دیگر ساحه‌لرده ده ایش بیرلیگی ائتمک ایستدیک‌لرینی قید ائتدی.
خرمشهر میلت وکیلی سامری ایسه اروندان گمی یاپیم تاسیسی‌نین خرمشهرده اولدوغونا دقت چئکه‌رک،
"خرمشهر، گمی یاپیمی قونوسوندا گئنیش بیر پتانسیله صاحب. خرمشهر خالقی اولاراق تورکیه ایله ائدیلن بو اؤنملی آنلاشمانی چوخ اؤنمسه‌ییر و دستکله‌ییریک" دئیه دانیشدی.
| 1,198 | Arab | South-Azerbaijani | azb |
TRT | تورک عرب اکونومی فورومونون (TAF'2016) 11ینجی‌سی یارین ایستانبولدا گئرچکلشدیریله‌جک.
تورکیه اوتاق‌لار و بورسا‌لار بیرلیغیندن (TOBB) ائدین آچیکلامایا گؤره، TAF'2016، میسافیر اولکه قطر باشدا اولماقلا، تورکیه و عرب اولکه‌لریندن 500 اوست دوزئی یؤنتیچی‌نین قاتیلیمییلا دوزنلنه‌جک.
فورومدا، تورک-عرب اکونومیک ایلیشکیلرینده سون 10 ایلین دگرلندیرمسی‌نین یانی سیرا، گله‌جک 10 ایله یؤنلیک هدفلر ده آنلاتیلاجاق.
بانکاجیلیق، فینانس، انرژی و تیکینتی ایشلری تمل قونولاری‌نین اله آلیناجاغی، فینانس بانکی 3 میلیار دولار اؤده‌یرک ساتین آلان قطر ناسیونال بانک (QNB)، کویت تورک ایله بانکاجیلیقدا ایلک عرب سرمایه‌سینی تمثیل ادن کویت فینانس هووس و تورک تلکومون ان اوست دوزئیده تمثیل ائدیله‌جگی TAF'2016،دا، یاتیریم دنئییملری و گئله‌جک دؤنم ویزیونو قاتیلیمچی‌لارلا پایلاشیلاجاق.
2005دن اعتبارن هر ایل دوزنلنن و بوگونه قدر 8 باشباخان، 72 باخان، 635 فیرما و 5 میندن چوخ قاتیلیمچینی گؤروشدورن تورک عرب اکونومی فورومو، بؤلگه‌نین اولاغان اوستو شرطلرینه راغمن ساغلادیغی سورکلیلیکله استقرار سمبولو اولاراق آنیلیر.
| 984 | Arab | South-Azerbaijani | azb |
TRT | امریکا-دا سون گون عرضینده میمون چیچگینه رکورد حده یولوخما قئیده آلینیب.
اؤتن گون اؤلکه‌ده 1048 نفرده ویروس آشکار ائدیلیب.
حاضیردا امریکا-دا میمون چیچگینه یولوخان‌لارین سایی 4639 نفره چاتیب. بو، دونیا اؤلکه‌لری آراسیندا ان یوکسک گؤستریجی‌دیر.
ایکینجی یئرده 3 مین 738 یولوخما ایله ایسپانیا قرارلاشیب.
قئید ائدک کی، اؤتن گون اوست رهبری تدروس آدهانوم گبریسوس دونیادا میمون چیچگینه یولوخان‌لارین سایینین 18 مین نفری اؤتدوگونو دئمیشدی.
| 432 | Arab | South-Azerbaijani | azb |
TRT | روسیا دؤولت باشقانی ولادیمیر پوتینین افغانیستان اؤزل نماینده‌سی زامیر قبولوو، تورکیه‌نین، افغانیستان پروبلئمینین چؤزومونه داخیل اولابیله‌جگینی سؤیله‌دی.
آمریکا بیرلشمیش ایالتلرینین افغانیستان اؤزل نماینده‌سی زلمی خلیلزاد ایله باشکند آنکارادا بیر آرایا گلن زامیر قبولوو، روس مطبوعاتینا آچیقلامالار وئردی.
تورکیه خاریجی ایشلر باخانلیغی گونئی آسیا باش مودورو ائلچی رضا حاکان تکین ایله گؤروشدویونو ایفاده ائدن قبولوو،
"تورکیه، افغانیستان‌دا اؤنملی بیر آکتیر و افغانیستان پروبلئمین حلینه داخیل اولابیلر. ایر‌لی‌ده موسکوادا ائدیله‌جک توپلانتییا قاتیلماسی حالیندا ممنون اولاریق" ایفاده‌سینی ایشلتدی.
قبولوو، آمریکانین القاعده و داعش کیمی ترور هؤرگوتلری ایله مباریزه ائتمه قونوسوندا روسیا ایله ایش بیرلیگینه حاضر اولدوغونو ایفاده ائد‌رک، "آمریکا، افغانیستان‌دا آنلاشمانین تامین ائدیلمه‌سی اوچون زمین اولوشدورماغی تکلیف ائتدی. روسیا، بو فیکری نظره آلماغا حاضر" شکلینده دانیشدی.
دانیشیقلارین ایر‌لی‌ده ده داوام ائدجگینی دیله گتیره‌ن قبولوو، "بو سون توپلانتیمیز دئییل. مشورتلریمیزه واشینگتوندا داوام ائدجییک. بوندان باشقا، موسکواداکی توپلانتییا خلیلزاد دا ایشتیراک ائده‌بیلر" دئدی.
| 1,078 | Arab | South-Azerbaijani | azb |
TRT | آوروپا بیرلیگی عضوو 28 اؤلکه‌نین لیدرینی، بیرلیک قوروم‌لاری‌نین باشینا گله‌جک آدلاری معین ائتمک اوچون بیر آرایا گتیرن ایجلاسدا سحره قدر داوام ائدن دانیشیق‌لارا باخمایاراق هله‌لیک نتیجه وئرممیش‌دیر.
آوروپا بیرلیگی عضوو اولان اؤلکه‌لرین دولت و حکومت باشقان‌لاری‌نین قاتیلیمی ایله بلژیک‌ین باشکندی بروکسل‌ده دونن آخشام یئمگی ایله باشلایان لیدرلر ایجلاس‌سی، یئمک ایجلاسی داوام ائدیر.
ایجلاس چرچیوهسینده یئرلی واختلا 22.00دن سحر 07.30ا قدر ایکیطرف‌لی دانیشیق‌لار آپاران آوروپا بیرلیگی عضوو اؤلکه لیدرلری‌نین، هله اورتاق موضع معین ائتممه‌سی دقتی چکیر.
ایجلاسدا لیدرلر، آوروپا بیرلیگی قوروم‌لاری‌نین باشینا کئچه‌جک آدلار قونوسوندا راضیلاشما تامین ائتمه‌یه چالیشیر.
لیدرلر ایجلاسدا، آوروپا بیرلیگی کومیسیونو، آوروپا بیرلیگی شوراسی، آوروپا پارلامنتی، آوروپا مرکزی بانکی ایله (ECB) آوروپا بیرلیگی‌نین خاریجی علاقه‌لر و امنیت سیاستی عالی نماینده‌لیگی کیمی اهمیت‌لی موضع‌لرین باشینا گتیریله‌جک آدلاری موذاکیره ائتمگی داوام ائتدیریر.
ایجلاسدا، ان چتین بازارلیق آوروپا کومیسیونونون صدرلیگی اوچون آپاریلیر.
وظیفه‌نی 5 ایل داوام ائتدیره‌جک یئنی کومیسیون باشقانی‌نین، آوروپا بیرلیگی شوراسیندا کیفیت‌لی چوخونلوق ایله بلیرلنمه‌سی (28 سس‌دن 21ی) و آوروپا پارلامنتی عضولرینین اکثریتی‌نین راضی‌لیغینی آلماسی لازیم‌دیر.
آوروپا بیرلیگی کومیسیونو باشقانی، لوکزامبورگ‌لو ژان کلود یونکرین مسئولیت مدتی اوکتوبرین 31-ینده باشا چاتیر.
1 نوامبردا یئنی پرزیدنتین وظیفه‌یه باشلاماسی نظرده توتولور.
بو مقلاملاردان بوشالان یئرلر اوچون عضو اؤلکه‌لر و آوروپا پارلامنتی چوخلو موذاکیره‌لر آپاریر.
بوتون مقاملار اوچون آیری اجدادلار کئچیریله‌جک اولسا دا موذاکیره‌لر اساساً بیر "پاکت" حالیندا آپاریلیر.
لیدرلرین آوروپا پارلامنتین-ده 2 ژوئیه‌ده باشلایاجاق یئنی دؤور عرفه‌سینده قرار آلما‌لاری اهمیت داشیییر.
وظیفه مدتی سون تاپا‌جاق، آوروپا پارلامنتی باشقانی آنتونیو تاژانی‌نین یئرینه ده یئنی پرزیدنتین پارلامنتین ایلک ایجلاسی‌نین آردین‌دان 3 ژئدیه‌ده معین ائدیلمه‌سی نظرده توتولور.
آوروپا بیرلیگی شوراسی‌نین باشقانی دونالد توسک‌ین وظیفه مدتی 30 نوامبر، آوروپا بیرلیگی خاریجی ایشلر و امنیت سیاستی عالی نماینده‌سی فدریکا موگرینی و آوروپا مرکزی بانکی صدری ماریو دراگی-نین 31 اوکتوبر 2019دا سونا چاتیر.
| 2,063 | Arab | South-Azerbaijani | azb |
TRT | دونیا-دا یئنی نوع کروناویروس (کووید-19) اپیدمیاسی سببیندن هلاک اولانلارین سایی 14 مینی، یولوخان‌لارین سایی ایسه 330 مینی کئچیب.
معلوماتا گؤره، چین-ده اپیدمیا سببیندن هلاک اولانلارین سایی 3 مین 261-ا، یولوخان‌لارین سایی ایسه 81 مین 54-ا یوکسلیب.
ایران-دا ایسه اپیدمیا سببیندن 1685 نفر هلاک اولوب.
عراق-دا اپیدمیا نتیجهسینده اؤلنلرین سایی 20-یه، یولوخان‌لارین سایی دا 233-ا یوکسلیب. اؤلکه‌ده کوچه یه چیخما قاداغاسی دا بیر هفته اوزادیلیب.
فیلیسطین-ین باش ناظیری محمد اشتیه یئنی نوع کروناویروسا (کووید-19) قارشی موباریزه چرچیوهسینده دونن یئرلی واختلا 22:00 دن اعتبارا کوچه یه چیخما قاداغاسی حیاتا کئچیریلدیگینی بیلدیریب.
بیر نفرین اؤلدوگو ایسرایل-ده یولوخان‌لارین سایی 71-ا چاتیب. ویروسا یولوخان‌لاردان 18-نین وضعیتی آغیردیر.
لبنان-دا ایسه ویروسا یولوخان‌لارین سایی 230-ا یوکسلیب. باش ناظیر حسن دیاب وطنداش‌لارا ائودن چیخمامالاری ایله باغلی چاغیریش ائدیب.
الجزایر ساغلیق ناظیری عبدالرحمان بن بوزیاد کروناویروسا یولوخان‌لارین سایینین 139-ا، هلاک اولانلارین سایینین ایسه 15-ا یوکسلدیگینی دئییب.
تونیس-ده کروناویروس‌دان حیاتینی ایتیرنلرین سایی 3-ا، یولوخان‌لارین سایی 75-ا چاتیب. اؤلکه‌ده بو گون‌دن اعتباراً آوریل آیی‌نین 4-دک عمومی قرنطینه اعلان ائدیلیب.
سنگال-دا ایسه یئنی نوع کروناویروس اپیدمیاسینا یولوخان‌لارین سایی 56-یا یوکسلیب.
سوریه-ده خاریج‌دن قایی‌دان بیر شخصده یئنی نوع کروناویروس اپیدمیاسی آشکار ائدیلیب.
ایشغال ائدیلمیش دوغو قدس-ده یئرلشن مسجد الاقصى-دا یئنی نوع کروناویروسلا موباریزه چرچیوهسینده سحر نامازین‌دان سونرا عبادت اوچون تامامیله باغلانیب.
مالزیا-دا ایسه ویروسا یولوخان‌لارین سایی 1306-ا، هلاک اولانلارین سایی ایسه 10-ا چاتیب. مالزیا اردوسو اینسان‌لارین گوندهلیک فعالیتلرینین محدودلاشدیریلماسی ایله باغلی تدبیرلر گؤرور.
قئید ائدک کی، مراکش-ده یئنی نوع کروناویروس اپیدمیاسینا یولوخان‌لارین سایی 104-ا، سعودیه عربیستانیندا ایسه 511 -ا چاتیب.
| 1,772 | Arab | South-Azerbaijani | azb |
TRT | تورکیه باش قرارگاه باشقانی ژنرال حولوصی آکار، تورک قارا گوجلری‌نین، فتح الله‌جی ترور تشکیلاتی پارالل دولت قورولماسی (فتو / پ.د.ی)'نین 15 ژوئیه‌ده خائین کودتا گیریشیمین‌دن سونرا، موباریزه‌سینه، وطنه حصر اولموش آنلاییشین‌دان حرکتله ایستیقامت وئردیگینی وورغولادی.
تورکیه قارا گوجلری قوموتانلیغینین قورولوشونون 2 مین 226ینجی ایلی قوتلانیر.
باش قرارگاه باشقانی ژنرال آکار دا، قارا گوجلری قوموتانلیغینین قورولوش ایلدؤنومو سببی ایله بیر مساژ یاییملایا‌راق،
"قارا گوجلری، بؤلگه‌سل و قلوبال باریش، ثابیتلیگین، امین-آمانلیغین و گووه‌نین ان اهمیت‌لی تامیناتلاریندان بیری اولماغا داوام ائده‌جک" دئدی.
ژنرال آکار، قارا گوجلری‌نین، تورک سیلاح‌لی گوجلری‌نین تمل داشلاریندان اولدوغونا ایشاره ائتدی، بؤیوک بیر فداکارلیق ایله ایشلرینی داوام ائتدیردیگینی وورغولادی.
ژنرال حولوصی آکار، مساژیندا،
"باشدا ابدی باشقوموتانیمیز غازی مصطفی کمال آتاتورک و سیلاح یولداش‌لاری اولماق عذره، مقدس وطن تورپاغی اوچون جان‌لارینی فدا ائدن عزیز شهیدلریمیزین و غازیلریمیزی رحمت و میننتله خاطیرلاییرام" ایفاده‌لرینی ایستیفاده ائتدی.
| 999 | Arab | South-Azerbaijani | azb |
TRT | آوروپا بیرلیگی لیدرلری، بو گون، بلژیک'ین پایتختی بروکسل'ده، بریکسیت (اینگیلیستانین آوروپا بیرلیگیندن چیخیشی) ایجلاسیندا گؤروشه‌جک.
ایجلاسدا، اینگیلیستانین آوروپا بیرلیگیندن آیریلماسینا دایر موذاکیره‌لرده ایره‌لیلمه قیمتلن‌دیریله‌جک.
آیریلیق موقاویله‌سی متنی‌نین بریکسیت نتیجهسینده اورتایا چیخا‌جاق بوتون مسئله‌لرده حقوقی آیدین‌لیق تامین ائتمه‌سی نظرده توتولور.
راضی‌لاشماقلا، آوروپا بیرلیگی و اینگیلیستان وطنداش‌لاری‌نین، قارشی‌لیق‌لی اولاراق، یاشایان اؤلکه‌لرده ایشلمه‌یه، تحصیل آلماغا و سوسیال حاق‌لاردان ایستیفاده ائتمه‌یه داوام ائده بیلمه‌سی مقصدی گودور.
ایجلاس عرفه‌سینده راضی‌لاشا موناسیبتین سون مانع ده آرا‌دان قالدیرمیش گؤرونور.
ایسپانیا، جبل الطاریق مسئله‌سینی اینگیلیستان ایله بیرباشا موذاکیره ائتمه سؤزو آلدی. بریکسیت موقاویله‌سینی وئتو ائتمه تهدیدینی گئری چکدی.
اینگیلیستان ایله رازیلاشدیق‌لارینی قئید ائدن ایسپانیا باش ناظیری پدرو سانچز، بریکسیت سازیشینی دستکله‌یه‌جک‌لرینی دئییب.
سانچز-ین سونرا اینگیلیستان باش ناظیری ترزا می، مسئله‌یه دایر بیانات وئریب.
ایسپانیا ایله جبل الطاریق مسئله‌سینی اولوملو و آنلاییش‌لی شکیلده موذاکیره ائتدیکلرینی دئییب.
اینگیلیستان باش ناظیری، اؤلکهسینین جبل الطاریق'ین حاکمیتی مسئله‌سینده موقعیتی‌نین دییشمدیگینی و دییشمیه'جگینی بیلدیریب.
اینگیلیستان، 23 ژوئن 2016دا کئچیریلن رفراندومدا آوروپا بیرلیگیندن آیریلما قراری آلمیشدی.
آوروپا بیرلیگی ایله اینگیلیستان آراسیندا ژوئن 2017ده باشلایان موذاکیره‌لرده طرف‌لر، اؤتن ایلین سونوندا اؤن راضیلیغا گلمیشدی.
اینگیلیستان، 29 مارس 2019دا آوروپا بیرلیگیندن رسمن آیریلا‌جاق.
| 1,464 | Arab | South-Azerbaijani | azb |
TRT | بولوجو ترور تشکیلاتی پ.ی.د / پ.کا.کا قول‌دورلاری‌نین ایشغال ائتدیکلری سوریه-نین عفرین اراضی‌لرین‌دن، تورکیه‌نین کیلیس و هاتای ویلایتی‌نین ریحان‌لی قصبه سینه موشک هوجومو تشکیل ائدیلیب.
ساعات 16.10-دا آتیلان موشک، کیلیس-ین آتاتورک محله‌سینده اوچ مرتبه‌لی بیر ائوین دامینا اصابت ائدیب.
اینسان تلفاتی و یا یارالانان اولمایان هوجوم نتیجهسینده بینادا خسارت یارانیب. بعضی ماشین‌لارا ضرر دییب.
پولیس امکداش‌لاری، حادثه‌دن سونرا تهلوکه‌سیزلیک تدبیرلرینی آرتیردیغی بؤلگه‌ده تدقیقات باشلادارکن، سرحددکی توپچو قوه‌لر، رادار سیستملریله یئرلری معین ائدیلن قول‌دورلاراآتیش ائدیلیب.
پ.ی.د/ پ.کا.کا منسوبو قول‌دورلارین هاتایین ریحان‌لی قصبه سینه آتدیق‌لاری موشک ایسه مصطفی کمال محله‌سین‌دکی ائولر آراسیندا یئرلشن زیتون باغینا دوشوب. جان ایتکی‌سی و یا یارالانان اولماییب.
| 758 | Arab | South-Azerbaijani | azb |
TRT | الجزایرین موقتی پرزیدنتی عبدالقا‌دیر بن صالح، ایستعفا ائدن طیب بیلایزین یئرینه آنایاسا شوراسی باشقانلیغینا کمال فنیش‌ی گتیردی.
دولت تلویزیونوندا یئر آلان خبره گؤره، موقتی پرزیدنت بن صالح، بیلایزین ایستعفاسینی قبول ائدیب یئرینه فنیش‌ین تعیین اولونماسینا راضی‌لیق وئریب.
فنیش، 2016دان بو یانا میللی خالق مجلیسینده میللت وکیلی اولاراق وظیفه ائدیردی.
طیب بیلایز، 10 فوریه‌ده عبدالعزیز بوتفلیقه طرفیندن الجزایرده محکمه حاکمیتی‌نین تپه‌سین‌دکی آنایاسا شوراسی‌نین صدرلیگینه تعیین اولونموشدو. بیلایز، اؤزونو ده هدفه آلان اعتراضلار اوزرینه دونن ایستعفا وئرمیشدی.
الجزایرلی‌لر، سوی آدلارینا ایستیناد ائده‌رک "اوچ ب" دئیه آدلاندیردیق‌لاری، موقتی پرزیدنتی بن صالح، باش ناظیر نورالدین بدوی و حکومتی، سون اولاراق دا محکمه‌نین ان یوکسک مقامیندا آنایاسا شوراسی‌نین صدری طیب بیلایزین گئتمه‌سی مسئله‌سینده گؤستریلرینده تک سس‌لی کوتلوی بیر داورانیش اورتایا قویموشدو.
الجزایرده 20 ایلدیر حکومت اولان پرزیدنت بوتفلیقه، تخمینن 1.5 آی داوام ائدن اعتراضلار و اوردونون "خبردارلیق‌لاری" نتیجه 2 آوریلده ایستعفا ائتمیشدی.
| 999 | Arab | South-Azerbaijani | azb |
TRT | فوتبول عذره تورکیه سوپر لیگینده یئنی مؤوسومون ایلک تورونا یئکون وورولوب.
سون اویون گونونده بیر گؤروش باش توتوب.
تورون قاپانیش ماتچیندا "کایسری سپور" دوغما میداندا "آنتالیاسپور"لا اوز-اوزه گلیب. کایسری کلوبو رقیبینی 2 جاواب‌سیز گل ایله مغلوب ائدیب.
تورکیه سوپر لیگی
1 -جی تور
10 آوقوست
آنکاراگوجو - قالاتاسارای 3:1
11 آوقوست
ریزه سپور – کاسیم پاشا 3:2
سیواسپور - آلانیاسپور 0:1
فنرباخچا - بورساسپور 1:2
12 آوقوست
باشاکشهر – ترابزونسپور 0:2
کونیاسپور – ارضروم سپور 2:3
بشیکتاش – آکحیصار سپور 1:2
گؤزتپه - یئنی مالاتیاسپور 3:1
13 آوقوست
21:45 کایسری سپور – آنتالیاسپور 0:2
| 570 | Arab | South-Azerbaijani | azb |
TRT | فرانسا-دا باش وئرن آکسیا‌لاردا سون گونده عمومی‌لیکده 157 نفر ساخلانیلیب.
بو باره‌ده خاریجی مطبوعات معلومات یاییب.
بیلدیریلیب کی، بو رقم اوولکی گون‌لره نیسبتن داها آزدیر.
قئید ائدک کی، ژوئن‌ین 27-ده فرانسا پولیسی 17 یاشلی الجزایر اصیللی سوروجونو اؤلدوروب. بوندان سونرا اؤلکه‌ده اغتیشاش‌لار باشلاییب.
بیر نئچه گون‌دور داوام ائدن اعتراض آکسیا‌لاریندا 1 000-ا یاخین آدام ساخلانیلیب، 79 نفر یارالانیب، 1350 اتومبیل یاندیریلیب، 31 پولیس بؤلمه‌سی، 16 بلدیه پولیس بؤلمه‌سی و 11 ژاندارما پادگانی داخیل اولماقلا، 234 بینایا زیان دییب.
| 527 | Arab | South-Azerbaijani | azb |
TRT | ترافیک سانحه‌لرینده هر ایل ۱،۳۵ میلیون نفر حیاتینی ایتیریر.
دونیا ساغلیق هؤؤگوتو ۲۰۱۸ یول گوونلیگی راپورونو یاییملادی.
راپور، یول قضاسی نتیجهسینده یارالانمالارین، ۵ ایله ۲۹ یاشلارینداکی اوشاق و گنجلرده ان اؤنمی اؤلوم سببی کیمی اورتایا چیخدیغینی اورتایا قویدو.
راپور، یول قضالارین‌دا اؤلوملرین، فقیر اؤلکه‌لرده، زنگین اؤلکه‌لره نیسبتا اوچ قات داها چوخ اولدوغونو گؤستردی.
ترافیک قضالارین‌دا اؤلوم نیسبتین‌ده آفریقا ایلک سیرادا گلیر.
۱۰۰ مین نفر اساس آلدیغیندا، بو قاره‌ده ۲۶،۶ نفر یول قضاسی نتیجهسینده حیاتینی ایتیریر. بو نیسبت، آوروپادا ۹،۳.
۲۰۱۶.جی ایلین گؤستریجیلرینه گؤره، بو رقم تورکیه‌ده ایسه ۱۰۰ مین نفرده ۱۲،۳ نفر.
ترافیک قضالاری سونوجو اؤلنلرین یوزده ۲۶سینی پیادالار و بیسیکلت سوروجولری اولوشدورور.
یول قضالارین‌دا اؤلنلرین یوزده ۲۸ی ایسه موتورسیکلت سوروجولری و ترکده اوتورانلار.
آنجاق، بعضی بؤلگه‌لرده موتورسیکلت سوروجولری و ترکده اوتورانلارین اؤلوم نیسبتی چوخ داها آرتیق. مثلاً، گونئی دوغو آسیادا یول قضالارین‌دا اؤلن موتورسیکلت سوروجولری و پیادالارین نیسبتی یوزده ۴۸، قباتی پاسیقیک اؤلکهلرینده یوزده ۳۶.
دونیادا یول قضالارین‌دا اؤلنلرین یوزده ۴۴و آفریقا، یوزده ۳۶سی دوغو آغ دنیز اؤلکه‌لرین‌دن.
راپوردا، دونیانین دؤرد بیر طرفین‌ده اؤلکه‌لرین نقلیات قانونلاری دا اینجه‌لمه آلتینا آلیندی.
بونا گؤره، ۳ میلیارد اینسانین یاشادیغی ۴۶ اؤلکه‌ده تطبیق ائدیله‌ن سرعت سینیری، یول قضالارینین ساییسینین آشاغی دوشمه‌سین‌ده اؤنملی رول اویناییر.
یئنه ۲،۳ میلیارد اینسانین یاشادیغی ۴۵ اؤلکه‌ده الکل‌لو اتومبیل سورولمه سینه گتیریلن قاداغا و ۲،۷ میلیارد اینسانین یاشادیغی ۴۹ اؤلکه‌ده موتورسیکلت‌ده کاسک تاخما ضروری‌لیگی ده اؤلو سایینین آشاغی دوشمه‌سین‌ده اؤنملی رول اویناییر.
بونلاردان بلکه ده ان اؤنملیسی ایسه ۵،۳ میلیارد اینسانین یاشادیغی ۱۰۵ اؤلکه‌ده گتیریلن کمر تاخما مجبوریتی.
| 1,680 | Arab | South-Azerbaijani | azb |
TRT | فرانسا آنایاسا محکمه‌سی، 1915 حادثه‌لری ایله باغلی ارمنی ادعا‌لارینی دا ایچینه آلابیله‌جک شکیلده "بعضی سوچ‌لارین ردی‌نین سوچ ساییلماسینا" باغلی قانونون ایلگیلی حؤکمونو لغو ائتدی.
قراردا، گئچن ایل سونوندا یاسا‌لاشان لاییحه‌نین "وار اولان نیفرته تشویقله ایلگیلی قانون‌لارین یانیندا لازیم اولمادیغی" وورغولاندی.
قراردا، "بو قانون، تؤردیلدیگی زامان سوچ حساب ائدیلمه‌ین حادثه‌لر حاقیندا یورومدا بولونمایی جزالاندیرما یولو آچیر. عینی زاماندا قانون نورمالدا تاریخی دارتیشمالارلا قرارلاشدیریلماسی لازیم اولان حادثه و ایفاده‌لرین یاساللیغی قونوسوندا نامعلوم‌لوغا سبب اولور. بو سبب‌دن بو قانون، ایفاده اؤزگورلویونه گرک‌سیز و اورانتی‌سیز بیر سالدیریدیر" دئییلدی.
قانونون میلی مجلیس و سنا‌دان گئچمه‌سی، تورکیه‌نین و فرانسا‌داکی تورک توپلومونون تپکیلرینه سبب اولموش، ایلگیلی ماده داها سونرا بیر آنایاسا حقوقچوسو و تورک درنک‌لری‌نین باش‌ووروسویلا نهایی قرار وئرمه یئری اولان آنایاسا محکمه‌سینه آپاریلمیشدی.
آنایاسا محکمه‌سی‌نین، نورمالدا بو جور بیر اعتراضی قبول ائتممه صلاحیتی اولماسینا باخمایاراق قبول ائدیب دگرلندیرمه یولونا گئتمه‌سی ایسه "تورکیه‌نین بیر حقوقی ظفری" اولاراق دگرلندیریلیر.
فرانسادا نیکولاس سارکوزی‌نین پرزیدنت‌لیک دؤورونده قبول ائدیلن بنزر بیر قانون دا آنایاسا محکمه‌سی طرفیندن، "ایفاده اؤزگورولویونو سینیرلاندیردیغی" سببیله لغو ائدیلمیشدی.
| 1,248 | Arab | South-Azerbaijani | azb |
TRT | آمریکانین تحریم معافیتینی اوزاداجاغی ادعاسی
آمریکانین نوکلئر آنلاشما چرچیوهسینده ایرانلا سیویل نوکلئر ایشلر گؤرن روسیا، چین و آوروپا اؤلکه‌لرینه یئنی تحریم معافیتی اوزادیلاجاغی ادعا ائدیلیب.
واشینگتون پوست قزئتی‌نین آدلاری آچیقلانمایان آلتی حکومت نماینده‌سینه اساسلاندیردیغی خبرینه گؤره، آمریکا خزینه ناظیری استیون منوشین، باشقان دونالد ترامپا، ایرانلا سیویل نوکلئر ایشلر ائدن اؤلکه‌لره تحریم معافیتی یئتیریلمه‌سی لازیم اولدوغونو سؤیله‌دی.
اوال اوفیسده یوکسک سویه‌لی مقاملارین قاتیلدیغی ایجلاسدا منوشین، 1 آوقوستا قدر معافیت قراری آلینماماسی حالیندا آمریکانین 2015ده ایمضا‌لانان نوکلئر آنلاشما چرچیوهسینده ایرانلا سیویل نوکلئر امکداش‌لیغینی داوام ائتدیرن روس، چین و آوروپا‌لی شیرکت‌لره آمریکا قانونلاری اساسیندا تحریم تطبیق ائتمک مجبوریتینده قالا‌جاق‌لارینی وورغولاییب.
قزئته دانیشان حکومت مسئوللار، خاریجی ایشلر ناظیری مایک پومپئو و آغ ائو میللی امنیت دانیشمانی جان بولتون‌ون عکس فیکیر بیلدیرمه‌سینه باخمایاراق، آمریکا پرزیدنتی ترامپین خزینه ناظیری منوشین‌ین فیکیرلرینی دستکلدیگینی بیلدیردی.
آمریکا، گئنیش بیرگه فعالیت پلانی (KOEP) آدلاندیریلان نوکلئر آنلاشما چرچیوهسینده ایرانلا سیویل نوکلئر ایشلر گؤرن روسیا، چین، فرانسا و اینگیلتره‌یه تانینان تحریم معافیتینی می آییندا 90 گون‌لویه اوزاتمیشدی.
| 1,204 | Arab | South-Azerbaijani | azb |
TRT | نیجریه‌ده‌کی مایدوگوری اونیورسیته‌سینه تشکیل ائدیلن ایکی آیری بومبالی سالدیریدا ایلک بیلگیلره گؤره 5 نفر اؤلدو.
گوونلیک یئتکی‌لی‌سی دامیان چوکوو، بورنو ایالتین‌دکی اونیورسیته‌نین، مسجیدده سحر نامازی قیلیندیغی سیرادا ایلک پاتلامانین هدفی اولدوغونو، ایکینجی پاتلامانین اونیورسیته‌نین گیریشینده میدانا گلدیگینی سؤیله‌دی.
چوکوو، پاتلاما‌لاردا بیری پروفسور ان آز بئش نفرین حیاتینی ایتیردیگینی، 15 نفرین یارالاندیغینی ایفاده ائتدی.
یئتکی‌لی‌لر قونویلا ایلگیلی هله رسمی آچیقلاما وئرمزکن سالدیریلارین آرخاسیندا ترور هؤرگوتو بوکو حرامین اولدوغو ادعا ائدیلیر.
نیجریه‌ده 2000.جی ایللرین باشین‌دان بری وارلیق گؤسترن، لیدئری محمد یوسیفین گؤزآلتیندایکن اؤلمه‌سی‌نین آردین‌دان 2009.جو ایلده کوتلوی شدت حرکت‌لری دوزنلمه‌یه باشلایان بوکو حرام، 17 مینه یاخین انسانین اؤلومونه سبب اولدوائیلملرینی اؤلکه‌نین سرحد قونشولاری کامرون، بنین، چاد و نیجره ده داشیدی.
| 841 | Arab | South-Azerbaijani | azb |
TRT | تونسین دئوریک پرزیدنتی زین‌العابدین بن علی، معالجه گؤردویو خسته‌خانادا حیاتینی ایتیردی.
بن علی‌نین وکیلی منیر بن صالحه، سوسیال مئدیا اوزریندن وئردیگی آچیقلامادا، موکیلینین، سعودی عربیستانین جده شهرینده، معالیجه آلدیغی خسته‌خانادا حیاتینی ایتیردیگینی بیلدیردی.
بن صالحه، اؤتن هفته وئردیگی آچیقلامادا، بن علی‌نین، ساغلیق پروبلئملری سببیله خسته‌خانایا قالدیریلدیغینی و ساغلیق دورومونون پیس اولدوغونو بیلدیرمیشدی.
باسقیچی و مالی فساد ایله آنیلان بیر دؤورون باش آکتورو بن علی‌نین، گئچه‌ن هفته خسته‌خانایا قالدیریلماسینین آردین‌دان جنازه‌سینین تونسه آپاریلیب آپاریلمایاجاغی دارتیشیلمیشدی.
تونسین ۸۳ یاشلی اسکی پرزیدنتی زین‌العابدین بن علی، دئوریمین ائدیلدیگی ۱۴ ژانویه ۲۰۱۱دن بو یانا سعودی عربیستان‌دا یاشاییردی.
| 710 | Arab | South-Azerbaijani | azb |
TRT | روسیانین تاریم محصول‌لارینا نظارت ایداره‌سی‌نین (Rosselkhoznadzor) مودیری سرگئی دانکورت تورکیه‌دن تاریم محصول‌لاری وارداتینی سربست اولاجاغی باره‌ده معلومات وئردی.
اؤلکه‌نین پایتاختی مسکودا ژورنالیست‌لره موصاحیبه وئرن دانکورت بیر مدت‌دیر کی، تورکیه‌دکی تاریم اوره‌تیجیلرینین تاسیس لرینده آراشدیرما‌لار آپاردیق‌لارینی خاطیرلاتدی.
دانکورت کیچیک شیرکت‌لره نظارت ائدیلمه‌سی‌نین مومکون اولماماسی سببیندن تورکیه‌دن محصول آلارکن اؤز سیستم‌لری اولان و محصول‌لارینی روسیایا گؤندره بیلن بؤیوک تورک شیرکت‌لرینه یاشیل ایشیق یاندیریلاجاغینی قئید ائتدی.
قئید ائدک کی، روسیا حکومتی تورکیه‌نین تاریم محصول‌لارینا دایر قاداغا‌لاری کئچن آی لغو ائتدی.
بونون نتیجهسینده مرکبات، اریک و شافتا‌لی یئنی‌دن روس بازارینا گیردی.
دیگر محصول کاتقوری سینه عاید قاداغا‌لارین لغوی ایله باغلی دانیشیق‌لار داوام ائدیر.
| 786 | Arab | South-Azerbaijani | azb |
TRT | یونسکو دونیا میراث لیستینده یئر آلان پاموق‌قالانی، ایلین ایلک ۶ آییندا ۱ میلیون توریست گزدی.
ائشسیز گوزللیکده‌کی تراوئرتنلری، شیفالی ترمال سویو و چئوره‌سینده‌کی آنتیک شهرلریله هر مؤوسوم توریستلری اؤزونه چکن و "بیاض جنت" اولاراق آدلاندیریلان پاموق‌قالا، یاز مؤوسومون‌ده ده قوناقلارینی آغیرلامایا داوام ائدیر.
هفته ایچی و هفته سونوندا اوغراق تعطیل یئرلری آراسیندا یئر آلان پاموق‌قالایا گلن یئرلی و خاریجی توریستلر، تراوئرتنلرده یئریمه‌نین و شیفالی سولارینا گیرمه‌نین دادینی چیخاریر.
دنیزلی توریستیک هتللر و ایشلتمه‌چیلر درنگی باشقانی غازی مراد شن، بو ایل توریزم مؤوسومونون چوخ برکت‌لی گئچدیگینی قید ائد‌رک،
"ایلین ایلک ۶ آیینا باخدیغیمیزدا بیاض جنته گلن توریستلرین ساییسی ۱ میلیونو گئچمیش دورومدا. گئچن ایل عینی دؤورده ۷۸۰ مینه یاخین قوناق ساییمیز واردی. گئچن ایله گؤره یوزده ۲۳لوک بیر آرتیش اولموش. ایل سونونا قدر ۳ میلیون توریستی قارشیلاماق اوچون الیمیزدن گله‌نی ائدیریک" دئدی.
| 880 | Arab | South-Azerbaijani | azb |
TRT | هیندیستان‌دا بیر سرعت‌لی قاتارین قیسما ریل‌دن چیخماسی نتیجهسینده ایلک بیلگیلره گؤره ۵ نفر اؤلدو، ۳۵ نفر یارالاندی.
اوتار پرادش ایالتی پلیس رئیسی او.پ. سینگ، لکنهو شهرینین ۸۰ کیلومتر گونئی باتیسینداکی رائه بر‌لی بؤلگه‌سین‌ده‌کی دوراقدا بیر قاتارین لوکوموتیو و ۵ واگونونون ریل‌دن چیخدیغینی بیلدیردی.
سینگ، سحر ارکن ساعاتلاردا میدانا گلن قضادا یارالانان ۳۵ نفرین خسته‌خانالارا گؤتورولدویونو دئدی.
قاتارین دوراغا گیردیگی سیرادا میدانا گلن قضانین سببی هله بیلینمیر.
| 464 | Arab | South-Azerbaijani | azb |
TRT | تورکیه-نین خاریجی ایشلر ناظیری مولود چاووش اوغلو اولوسلار آراسی باغیشچیلار کنفرانسیندا ایشتیراک ائتمک اوچون بلژیک-ین پایتاختی بروکسل-ده سفرده اولوب.
آوروپا بیرلیگی کمیسیونو و آوروپا بیرلیگی شوراسی‌نین صدرلیگی سوئد فوریه‌نین 6-دا تورکیه و سوریه-ده باش وئرن زلز‌له‌لردن ضرر چکمیش بؤلگه‌لره دستک مقصدیله اعانه کنفرانسی کئچیریب.
مولود چاووش اوغلو کنفرانسدان اول بیرلشمیش میللت‌لر تشکیلاتی اینکیشاف پروقرامی‌نین مودیری آخیم اشتاینر، آوروپا بیرلیگی‌نین گونئی قافقاز و گورجوستان بحرانی اوزره خصوصی نوماینده‌سی تویوو کلاار و بمت ایله آوروپا بیرلیگی-نین دیگر نوماینده‌لری ایله تک‌لیکده گؤروشوب. سونرا سوسیال مئدیا حسابیندان آچیقلاما وئرن تورکیه-نین خاریجی ایشلر ناظیری یازیب: "بیز آوروپا بیرلیگی-نین گونئی قافقاز و گورجوستان اوزره خصوصی نوماینده‌سی و بمت-نین اینکیشاف پروقرامی‌نین رهبری ایله بولگه سل پروبلئملری و زلز‌له‌دن سونراکی برپا سوره جینی موذاکیره ائتدیک. یونانیستانین خاریجی ایشلر ناظیری نیکولاس دندیاس ایله دا گؤروشدوک. تورکیه زلز‌له‌دن سونرا یونانیستان حکومتینه و یونان خالقینا گؤستردیک‌لری هم رای‌لیگه گؤره تشککور ائدیر. ایکی اؤلکه آراسیندا موناسیبت مثبت آتموسفرده‌دیر".
| 1,077 | Arab | South-Azerbaijani | azb |
TRT | تورکیه‌نین انرژی و طبیعی ثروت‌لر ناظیری برات آلبایراک ایکی مژده لی خبر وئردی.
آلبایراک بورسادا وئردیگی آچیقلامادا ترانس آنادولو طبیعی گاز بورو کمری لاییحه‌سی‌نین (تاناپ) ژوئن‌ین 12-ده فعالیته باشلایاجاغینی بیلدیردی.
آلبایراک: "آک دنیزده بو یای ایلک درین دنیز قازما ایشلرینه باشلایاجاغیق" دئیه دانیشدی.
قئید ائدک کی، تاناپ ایله آذربایجانین خزر دنیزیندکی شاه دنیز 2-جی مرحله قاز معدنینده و خزر دنیزینین جنوبونداکی دیگر ساحه‌لرده اوره تیلن گاز تورکیه اوزریندن آوروپایا نقل ائدیله‌جک.
| 482 | Arab | South-Azerbaijani | azb |
TRT | آمریکا مرکزی بانکی فئد، سیاست فایزینی ثابت توتدو.
بونا گؤره گؤستریجی فایز نیسبتی ان آز یوزده 0،25 و ان چوخ یوزده 0،50 آرالیغیندا ثابت توتولدو.
ژوئن آیین‌دان بری الده ائدیلن معلوماتلار، ایش گوجو بازارین‌داکی یاخشیلاشماغا و اقتصادی فعالیت‌لردکی گئنیشلمه‌یه ایشاره ائدیر.
فئد، "ژوئندکی ایش گوجو آرتیمی می‌دکی ضعیف یوکسلیشه گؤره چوخ گوجلو ایدی" آچیقلاماسینی ائتدی.
آمریکا مرکزی بانکی اؤلکه‌نین اقتصادیندا گرکلی خرجلری‌نین گوجلو بؤیومه گؤستردیگینی، آنجاق ایش سرمایه‌لری‌نین ضعیف قالدیغینی ایفاده ائتدی.
"تورّومون یاخین دؤورده آشاغی قالماسی گؤزلنیلیر" آچیقلاماسینی ائدن فئد، سپتامبردا فایز آرتیمی اولا بیله‌جگینه دقت چکدی.
| 618 | Arab | South-Azerbaijani | azb |
TRT | تورکیه باش ناظیری بینا‌لی ییلدیریم، رسمی بیر سفر اوچون دونن آخشام روسیایا گئتدی.
باش ناظیر ییلدیریم، روسیایا حرکتی اؤنجهسینده اسنبوغا هاوا لیمانیندا، تورکیه-روسیا علاقه‌لری‌نین نورماللاشما پروسسینه گیردیگینی سؤیله‌یه‌رک،
"اولدوقجا سرعت‌لی ایره‌لیلمه قید ائدک. امکداشلیغیمیزین آرتیراجاغیق. موسکواداکی تماس‌لاریمیزی آنا گوندمینی بو موضوع میدانا گتیره‌جک." دئدی.
تورکیه-روسیا علاقه‌لری‌نین ایره‌لی داشینماسیندا هر ایکی اؤلکه‌ده ده اوست سویه ایراده‌نین موجود اولدوغونو ایفاده ائدن باش ناظیر ییلدیریم، دانیشیق‌لاردا، بعضی کند اکینچیلیک محصول‌لارین‌داکی محدودلاشدیرما‌لارین قالدیریلماسی مسئله‌لرینی دگرلندیره‌جکلرینی ایفاده ائتدی.
ییلدیریم،
"انرژی، روسیا ایله تیجارتیمیزی اهمیت‌لی بیر ساحه. تورک گاز آخینی راضیلاشماسی تورکیه بؤیوک میللت مجلیسی عمومی قورولوندا قبول اولونوب. آرتیق دومانی گؤزلییریک. طبیعی گاز قیمتییله علاقه‌دار کئچمیش‌دن گلن بیر ائندیریم مسئله‌سی وار. آککویونون دا گئجیکمه‌دن تاماملانماسی اهمیت‌لی موضوعلار آراسیندا یئر آلیر. " دئدی.
| 951 | Arab | South-Azerbaijani | azb |
TRT | ماردین شهرینین نوصییبین قصبه‌سینده ترور تشکیلاتی پ.ک.ک عضوو تروریست لرین تشکیل ائتدیکلری هوجوم نتیجهسینده بیر پولیس امکداشی شهید اولدو، 1 پولیس ده یارالاندی.
صلاح الدین ایوبی محله‌سینده تروریستلر، گشت وظیفه‌سی ایجرا ائدن پولیس‌لری آتشه توتوب‌لار.
باش وئرن قارشیدورمادا بیر پولیس امکداشی شهید اولدو، بیر پولیس ده یارالانتدی.
حادثه نتیجهسینده ایکی تروریست ده ضررسیزلشدیریلدی.
قئید ائدک کی، بؤلگه عملیاتلار داوام ائدیر.
| 420 | Arab | South-Azerbaijani | azb |
TRT | جمهور باشقانی رجب طیب اردوغان "آوروپا سیاسی بیرلیگی" توپلانتی‌سی اوچون سفرده اولدوغو چکیانین پایتاختی پراگ-دا بولقاریستان پرزیدنتی رومن رادو ایله گؤروشوب.
پراگ قصرینده‌کی گؤروش مطبوعاتا قاپالی کئچیریلیب.
پرزیدنت اردوغان داها سونرا ایسپانیانین باش ناظیری پدرو سانچز، چکیانین باش ناظیری پتر فیالا، ائرمنیستانین باش ناظیری نیکول پاشینیانی قبول ائدیب، آوروپا بیرلیگی کمیسیونونون صدری اورسولا فون در لاین ایله گؤروشوب.
دؤولت باشچی‌سی تماس‌لاردان سونرا وطنه قاییدیب.
| 462 | Arab | South-Azerbaijani | azb |
TRT | ژاپن بورسالاریندا تیجارت اولونان سهم‌لرین دیری اؤتن گونون سونوندا 6،07 تریلیون امریکا دو‌لاری تشکیل ائدیب کی، بو دا چین بورسالاری ایله موقاییسه‌ده 80 میلیارد دولار چوخ‌دور.
بو عرفه ده چین-ین فوند بورساسی ایندکس‌لری " Shanghai Composite " و " Shenzhen Composite " موافیق اولاراق 2% و 2،4% گئریله‌ییب‌لر. بونا سبب امریکا حاکمیتی‌نین چین اوره تیمی اولان 200 میلیارد دو‌لارلیق محصولون وارداتی عذره گؤمروک عوارضی نین 10%-دن 25%-ا قالدیریلاجاغی باره‌ده آچیقلاماسی‌دیر.
خاطیرلاداق کی، 2014-جو ایلده چین-ین فوند بازاری‌نین سرمایه سی 10 تریلیون دو‌لاری کئچمیشدی. تکجه 2018-جی ایلده ایسه Shanghai Composite ایندکسی امریکا ایله تیجارت محاربه‌سی سببیندن 16%-دن چوخ آزالیب.
قلوبال فوند بازاریندا لیدئر ایسه امریکا اولاراق قالیر. حاضردا بو اؤلکه‌نین بورسالاریندا آلینیب-ساتیلان سهم‌لرین دیری 31 تریلیون دولار تشکیل ائدیر کی، بونون دا 1 تریلیون دو‌لاری "اپل" شیرکتی‌نین پایینا دوشور.
| 873 | Arab | South-Azerbaijani | azb |
TRT | فرانسادا کئچیریلن آنکت نتیجهسینده ایشه گؤتورن‌لرین 65%-نین "ساری جیلیقالیلاری" دستکله دیگی معین اولوندو.
OpinionWay آراشدیرما شیرکتی‌نین " Europe 1 " رادیوسو اوچون آپاردیغی سورغویا (آنکت) گؤره، ایشه گؤتورن‌لرین 72%-ی پرزیدنت امانوئل ماکرونون یوروتدوگو سیاست‌دن ناراضی‌دیر.
ماکرونون وظیفه‌یه گلدیگی 2017-جی ایلین می آییندا ایشه گؤتورن‌لرین 75%-ی ماکرون‌دان راضی ایدی.
سون سورغودا ایسه ایشه گوتورن لرین 65%-ی "ساری جیلیقالیلارا" دستک وئردیک‌لرینی بیلدیریب.
بونونلا برابر، ایشه گؤتورن‌لرین 70%-ی "ساری جیلیقالیلار"ین اعتراضلاری‌نین شیرکت‌لرین ایقتیصادیاتینا جدی شکیلده تأثیر ائتدیگینی ایفاده ائدیبلر.
ایشه گؤتورن‌لرین 47%-ی اؤلکه ایقتیصادیاتی‌نین گئریله‌دیگینی دوشونور، 8%-نه گؤره ایسه اؤلکه ایقتیصادیاتی اینکیشاف ائدیر.
6-12 دسامبر تاریخ‌لرینده آپاریلان سورغویا 604 صاحیبکار قاتیلیب.
قئید ائدک کی، فرانسادا یانا‌جاق قیمت‌لری‌نین آرتیریلماسینا و ایقتصادی شرط‌لرین پیسلشمه‌سینه رئاکسیا اولاراق 17 نوامبردا باشلایان، سونرا ماکرون حاکمیتینه قارشی غضبه چئوریلن "ساری جیلیقالیلار"ین نوماییش‌لری اؤلکه‌ده سون ایللرین ان شدتلی اعتراضلاری ساییلیر.
آکسیا‌لاردا بو آنا قدر 8 نفر حیاتینی ایتیریب، تخمینن 4 مین 341 نفر ساخلانیلیب، میندن چوخ اینسان یارالانیب.
| 1,150 | Arab | South-Azerbaijani | azb |
TRT | باشباخان بینعلی ییلدیریم، حکومتین، اولاغان اوستو حال (اوحال)ین اوزادیلماسی اوچون میلی گوونلیک شوراسینا تکلیف آپاراجاغینی آچیقلادی.
چانکایا کؤشکونده مئدیا نماینده‌لری بیر آرایا گلن باشباخان بینعلی ییلدیریم، اوحال تتبایله ایلگیلی،
"19 جولایدا دولور، بیزیم حکومت اولاراق قراریمیز، شورایا اوزادیلماسی یولوندا تکلیف آپارماق" دئدی.
ییلدیریم، فتح‌الله‌چی ترور هؤرگوتونون 15 جولایدا چئوریلیش جهدی‌نین بیرینجی ایلدؤنومونون آمریکا و یا کیمی آوروپا اؤلکهلرینده آنیلماسینا دایر مختلیف فعالیت‌لرده توتومون قبول ائدیله‌بیلمز اولدوغونو بیلدیردی.
باشباخان؛
"بیر طرفدن آزادلیق‌لار اؤلکه‌سی دئیه‌جکسینیز، بیر طرفدن تورکیهیه اینسان حاق‌لاری، آزادلیق‌لار قونوسوندا داوام‌لی تنقیدلر ائده‌جکسینیز، دیگر طرفدن ده بیر اؤلکه‌نین گله‌جیینی یوخ ائتمه‌یه چالیشان آلچاق بیر چئوریلیشین آرخاسیندا اولان‌لاری تنقید ائدن، بونو دونیادا بیلینر حالا گتیرمه‌یی هدفله‌ین بو ایشلرین قارشی‌سینی آلا‌جاقسان. بو، تامامیله صمیمیتسیزلیکدیر" دئیه دانیشدی.
ییلدیریم:
"بیز او گون، اؤلمک وار دؤنمک یوخ، یا بیزی آلیرلار یا دا بیز اونلاری آلیریق دئدیک. بو قراری پرزیدنتیمیز رجب طیب اردوغان ایله وئردیک. بو چئوریلیش باشاری‌لی اولا بیلردی، نه زامان باشاریلی‌لی اولا بیلردی؟ جمهورباشقانینی دا بیزی ده اورتا‌دان قالدیریرلارسا باشاری‌لی اولابیلردی. بو قدر آچیق سؤیله‌ییرم. بیزده بو قرار‌لی‌لیق واردی".
| 1,255 | Arab | South-Azerbaijani | azb |
TRT | ترورلا موباریزه چرچیوهسینده سون بیر هفته‌ده حیاتا کئچیریلن عملیات‌لاردا 2-سی دیرناقاراسی باشچی اولماقلا جمعی 14 تروریست محو ائدیلیب.
ایچ ایشلر ناظیرلیگی‌نین آچیقلاماسیندا بیلدیریلیب کی، 26 نوامبر-3 دسامبر تاریخ‌لری آراسیندا 2 مین 836 عملیات حیاتا کئچیریلدی.
عملیاتلار چرچیوهسینده ترور تشکیلاتی پ.کا.کا ایله علاقه‌ده اولان 598، فتح الله چی ترور تشکیلاتی (فتو) ایله علاقه‌لی 538، ترور تشکیلاتی داعش ایله علاقه‌لی 17 و سول ترور تشکیلات‌لاری ایله علاقه‌ده اولدوق‌لاری بیلدیریلن 10 نفر ساخلانیلدی.
ترور تشکیلاتی نین تبلیغاتی آپاران و نیفرت ایفاده‌لری ایچرن 305 سوسیال شبکه حسابی ایله علاقه‌لی آپاریلان فعالیتده ایسه، آشکارلانان 201 نفر حاقیندا قانونی عملیات حیاتا کئچیریلدی.
همچنین 256-سی دنیزلرده اولماقلا جمعی 6 مین 866 نیظامسیز کوچمن یاخالاندی.
| 746 | Arab | South-Azerbaijani | azb |
TRT | گونئی آذربایجانین بو یئرینه "وحشی گؤزل طبیعت" دئدی‌لر
آراز چایینین بو تایین‌داکی آذربایجاندا قاراداغین ان بؤیوک ماهاللاریندان بیری‌دیر مؤولان.
آذربایجانین بو یئرینه "وحشی گؤزل طبیعت" دئدی‌لر
یونسکو بو یئری "وحشی گؤزل طبیعت" آدلاندیریب. بو یئر آذربایجاندا‌دیر. آرازین بو تایین‌داکی آذربایجاندا. قاراداغین ان بؤیوک ماهاللاریندان بیری‌دیر مؤولان. آذربایجانین قدیم عادت-عنعنه‌لرینی و طبیعتینی ال دییلممیش ساخلایان، بیزی ننه-بابا‌لاریمیزین یاشاییش طرزیله تانیش ائدن دیاردیر مؤولان.
قاطیرلا گئدیلن یول‌لاردان توتموش ایرانین چادرا‌سیز، دینگه‌لی خانیملارینادک، شعیر مجلیسلرینه‌دک، "تورک اوغلویام، تورک دیلینه باغلییام" دئین گنجلرینه‌دک، 2-3 کنده 1 مکتبین اولماسینادک، چای‌لارینا، مشهور "اوچ قارداش" داغی و روایتینه‌دک گؤردوگوموز هر شئیی پایلاشماق ایستییریک سیزینله. (یازی‌نین یازیلماسیندا انور چینگیز اوغلونون کیتابین‌دان دا ایستیفاده اولونوب)
آراسی آراز اولان بیر مملکتین بو یوردون‌دان او یوردونا آدلادیق. قولاق خوش سسی سئور، گؤز منظره‌نی.
مؤولان گونئی آذربایجانین (ایران) قاراداغ الی‌نین 18 ماهالین‌دان بیری و بؤیوگودور، بالا کندلردن عبارت‌دیر. باش‌دان باشا داغ‌لیق بیر یورددور. بورادا چیگین-چیگینه وئریب سیرا‌لانان داغ‌لارا باخاندا آدامین باشین‌دان یای‌لیغی، یا پاپاغی دوشور.
ماشین ایله گزه‌بیلدیگیمیز بو داغ‌لار گدیک و گزدک‌لرله قول-بویون‌دور. گدیک 2 داغ ذیروه‌سی و یا یوکسک‌لیک آراسینداکی آلچاق ساحه و چتین کئچیلن داغ جیگرلری‌دیر کی، قیش آیلاری‌نین بوران و چووغونوندا کئچیلمز اولور. گزدک ایسه داغ‌لارین سو آییریجی و یاماج حیسه‌لرینده یارانمیش هامار و قیسمن گئنیش ساحه‌لر کی، بونلار وئریملی یای اوتلاق‌لاری‌دیر.
مالدارلیقلا مشغول اولان یئرلی اها‌لی یایلاق-قیشلاق گوزرانی کئچیریر. بو سبب‌دن مؤولان ائللرینده هر ایل مؤوسومی آلاچیق‌لار قورولور. اینسان‌لارین دولانیشیغی مالدارلیق محصول‌لاری (یاغ-یاوان‌لیق، سود-پنیر) و یون محصول‌لاری (خالچا، پالاز، کیلیم، جئجیم، خورجون، کئچه) حاضیرلاییب ساتماق‌دان چیخیر. قاراداغین کندلرینده توخوجولوق دزگاهی اولمایان ائوه چتین راست گله‌سن.
اها‌لی‌نین بیر حیسه‌سی قیسمن اکینچی‌لیکله - تاخیلچی‌لیقلا مشغول اولور، عینی زاماندا، باغ-بوستان محصول‌لاری بئجریرلر. مؤولاندا اساساً جیر آرمود و توت آغاج‌لاری اوستونلوک تشکیل ائدیر،قوزی آذربایجاندا کارتوف آدلاندیردیق‌لاری یئر آلماسی بو یئرلرده بیتمیر.
تا قدیم‌دن بو گوندک بو یئرین یئرلی-یاتاق‌لی اساس ساکین‌لری آذربایجان تورک‌لری‌دیر. قاراداغ‌لی‌لار هم ائلات، هم شاهسئون آدلانان اتنیک طایفه بیرلیکلرینین خلف‌لری‌دیر. ائلات‌لار اوتوراق اکینچی اها‌لی‌دن فرق‌لی اولاراق کؤچری و یاریمکؤچری مالدارلارا دئییلیر. بو ایفاده یالنیز یاخین و اورتا شرقین تورکدیل‌لی خالق‌لارینا مخصوص‌دور. ایراندا فارسدیل‌لی اها‌لی آراسیندا ائلات کلمه‌سی ائلخانی‌لار دؤورون‌دن ایشلنیلمه‌یه باشلاییب. ائلات‌لار باشقانی ائلخان آدلانیب.
بو اورمان‌لیق‌لار دیاری‌نین اها‌لی‌سی تاریخن قوچاق و قورخماز آدامالارین اولوب. قاراداغ خان‌لاری چوخ واخت کؤنول‌لو عسگرلر اولان چئریک‌لری و جسارت‌لی آتلی‌لاری بو یورددان توپلایاردی‌لار. اونلار اؤزگور و آزاد یاشاماغی سئویرلر.
هانسی گون گؤرموش، عؤمور سورموشله کلمه کسیب صحبت ائتدیکسه، الیمیز آغزیمیزدا قالدی. ائله چاغ‌لاردان دانیشدی‌لار کی، ایللری اوج-اوجا دوگونله‌ییب، حساب-کیتاب ائله‌ییب باخدیق کی، یوخ، بو عؤمورلری اوزون، ایمان‌لاری کامیل اولموش‌لارین یاشی همین زامان‌لارا چاتمیر. قناعت بودور کی، بو سؤز-صحبت‌لر آتا‌دان نوه‌یه آختاریلا -آختاریلا گلیب بو گونوموزه چاتیب.
قاراداغ ائلی تاریخه اؤز ایمضاسینی قیزیل حرف‌لرله یازمیش مشهور قیزیلباش‌لار طایفه بیرلیگی‌نین بیر قولودور.
صفوی سولاله‌سی‌نین دایاقلاریندان بیری ده قاراداغ صوفی‌لری اولوب. شیخ حیدر اونلارین بؤیوک سئوگی و حؤرمت گؤستردیک‌لری شخص ایدی.
قاراداغ‌لی صوفی‌لرین باشقانلاریندان اولان مؤولان‌لی شیخ جمال الدین انصاری اوزون ایللر قاراداغ ویلایتی‌نین حاکمی اولموش، 1583-جو ایلدن ایسه 1-جی شاه عاباسین فرمانییلا شیروانین "بئیلربئیی" تعیین ائدیلمیشدی.
انصاری خلیفه‌نین یاخین قوهومو، فرروخزاد بئی شاه طهماسیب‌ین ائشیک آغاباشی و شاهزاده سلطان محمود میرزه‌نین له‌له‌سی ایدی. انصاری‌نین اؤلومون‌دن سونرا قاراداغین حاکمی اوغلو سؤهراب اولوب.
شیخ جمال الدین انصار آدینی داشییان شیخ جمال الدین توربه‌سی‌نین قارشیسینداییق. تانینمیش عاریف‌لردن بیری اولموش شیخ جمال الدین انصارییه اؤز دؤورونده صالح ده دئیرمیش‌لر. صوفی‌لیک تعلیمی‌نین یاییلدیغی زامان‌لاردا موریدلر خانگاه‌لارا ییغیشیب بو گون موغام آدلارین‌دان بیری اولان "سما-شمس"له الله‌ا یاخین‌لاشماق اوچون آیین‌لار ایجرا ائدردی‌لر.
سلف‌لری‌نین حؤرمتینه احتیرام اولاراق شیخ جمال الدین انصارییه مقبره‌نی .I شاه عباس تیکدیریب. تخمینن 400 ایلی آرخادا قویموش توربه دفعه‌لرله داغیدیلیب، دوزلدیلیب. ازه‌لی قورولوشو دییشسه ده، اوزرینده شیخ جمال الدین انصاری سؤزلری یازیلمیش قاپیباشی ائله شاه عباسین دؤورون‌دن قالما‌دیر. آدین یانیندا باشقا سؤزلر ده وار، ایندی اوخوماق چتینلشیب. یئرلی اها‌لی سؤیله‌ییر کی، "دورادا واختیله زیل قارا داش‌لار وار ایدی، خسته‌نین اوزرینه سورتن کیمی یاخشیلاشارمیش. (سونرا ایسرائیل‌دن گلیب بو داش‌لاری آپاریب‌لار، دئییرلر.) بو گون سردابه یانینا قویولموش مؤهورلر، یازیلی قیمت‌لی داش‌لار و کیتاب‌لار قدیم اولماسا دا، یئرلی اها‌لی اوچون عزیزدیر.
توربه‌یه داخیل اولان زیارتچی شیخین روحونا حؤرمت اوچون قاپی‌دان دالی-دالی چیخیر. اینسان‌لار نجات قاپی‌سی کیمی اوز توتدوق‌لاری بو توربه‌یه پیر کیمی باخیر، آغاجین بوداق‌لارینا نزیر ایپلری باغلاییرلار. زیارته گلن‌لر بو یئرده قوربان‌لار کسیر، احسان وئریرلر. دئییرلر، بورادا بیر قوچ داشی دا وارمیش، خسته اولانی قوچون آیاق‌لاری آلتین‌دان کئچیررمیش‌لر کی، ساغالسین. دؤوره کندلرین ساییلان-سئچیلن اینسانلاریندان کیم وصیعت ائدیبسه، اونلاری دا شیخ جمال الدین مقبره‌سی‌نین حیاطینده باسدیریب‌لار.
بوندان باشقا، قازینتی‌لار ثبوت ائدیب کی، واختیله قاراداغین قیزیل دوکان‌لاری اولان مشهور بازاری دا مؤولان محلی‌نین بو نقطه‌سینده اولوب. I سلطان سلیم - شاه ایسماعیل دؤیوشونده عثمانلی‌لار بو شهری یئرله یکسان ائدیب آلتینی اوستونه چئویریب‌لر. سونرا‌لار یئرلی جماعت قازیب-قازیییب چوخلو قیر-قیزیل و قیمت‌لی اشیا‌لار تاپیب بو تورپاغین آلتین‌دان، بیر ده 3 نفرین یئرلشه‌بیله‌جگی ساخسی قاب‌لار.
دوست اوزون‌دن، دوشمن گؤزون‌دن تانینار. گزدیگیمیز یئرلرده، یوردلاردا بیزه قارشی هامی اوزوگولر ایدی.
مؤولان محلی‌نین گزیب-دولاشدیغیمیز بوتون کند-کسک‌لرینده، اوبا-اویماق‌لاریندا قیزلارینی عصمت‌لی، ایگیدلرینی ایلقارلی گؤردوک.
قانوووز دون‌لو، خارا کؤینک‌لی، اوزون هؤروک‌لو، بورما بیرچک‌لی یاش‌لی‌نین اوزونده جاوان‌لیغی هله ده قالیب. گلین‌دن یئیین، قیزدان زیرک‌دیر.
چادرا-حجاب گئیینمز بور یئرلرین قادین‌لاری، بیر یومشاق یاشماقلا کیفایتلنر. آیین‌لرینده شهرلی‌لردن فرق‌لی اولاراق دامن دئدیک‌لری اسکی تومان (اتک) اولان گئییم و قولو اوزون کؤینک گئیینرلر. (آلت‌دان چیت شالوار، اوسته‌گل 2 نازیک چیت تومان، اوسته‌گل اوست گئییمی)
مؤولاندا قادین‌لارین باش اؤرتوگو دینگه‌دیر. او، یای‌لیق ایله قورولور. بؤیوک باش شالینی ائله دولاندیریرلار کی، اونون شیش اوجو سول قولاق طرفه ائییلیر. بونا گؤره خالق آراسیندا "ائیری دینگه" ایفاده‌سی ده ایشلنیر. دینگه باشا قیزیل، گوموش و تونج قارماقلا دا برکیدیرلیرمیش. اتنوقرافیک منبع‌لره گؤره، دینگه چالما‌دان اوّل میدانا گلیب. بو گونه‌جن آذربایجانین او تایلی-بو تایلی اوجقارلاریندا خانیم‌لاریمیز هله ده دینگه‌دن باش اؤرتوگو کیمی ایستیفاده ائدیر.
مؤولانه گزیب-دولاشدیقجا، قاراداغین او بیری ماهال‌لاریندا اولدوغو کیمی، بورادا دا ائله بیل 200 ایل اوّلکی زامانا دوشورسن. یونسکو بو یئری "وحشی گؤزل طبیعت" لیسته‌‌سینه داخیل ائدیب. ساده کند جماعتی ال دییلممیش کؤهنه ده‌ده-بابا قایدالارییلا عؤمور سورور. بو جور یاشام طرزینه نئجه اؤیرشیب‌لرسه، باش‌لارینی قالدیریب اطرافا باخماق ایستمیرلر کی، دونیادا نه وار، نه یوخ. تاختا دؤشمه‌لی اوتاق‌لار بارماقلا ساییلاسی قدردیر. ائو ییه‌سی‌نین ایمکانینا اویغون خالی-خالچا، کیلیم، پالاز و حصیرله دؤشنیلیر. مبل یوخدور. ان باها‌لی آوا‌دان‌لیق‌لاری تلویزیون و سویودوجو ساییلیر. (کند اها‌لی‌سینه ساغلیق خیدمتی، ساغلیق تأمیناتی، طیبی یاردیم آجینا‌جاق‌لی وضعیتده‌دیر.) آدام بو پالچیق یول‌لاری چوخ زامان قاطیرلا گئدیب-گلمه‌یه مجبور اولور. میرزه علی اکبر صابیر دئمیشکن،
اجنبی سئیره بالون‌لاردا چیخیر،
بیز هله آوتوموبیل مینمییریز.
قاراداغ اوشاق‌لاری دانیشدیق‌لاری آنا دیلینده (آذربایجان تورکجه‌سینده) اوخویوب-یازا بیلمدیک‌لرین‌دن آذربایجانین زنگین ادبیاتین‌دان، مدنیتین‌دن، اینجه‌صنعتین‌دن او قدر ده خبرلری یوخدور. یاشلی و اورتا نسلین الینه قلم توتان یئرلی شاعرلری 100 ایل قاباق اولدوغو کیمی شعیر مجلیس‌لری قورورلار. بورادا هره اؤز یازدیغینی اوخویور و آذربایجان دیلی‌نین اینجه‌لیک‌لرینی چؤزلییرلر. اؤیرنمک ایسته‌ین کیچیک‌لر ده بؤیوک‌لردن گؤتورور.
مؤولاندا 3-4 کنده بیر مکتب دوشور. اوشاق‌لار قیشین سازاغیندا، یایین ایستی‌سینده پایی-پیادا درس اوخوماغا اوزاق یئرلره گئدیرلر.
قاراداغ‌لی‌لارلا صحبتلشرکن بیر ده گؤردوم لهجه‌لری‌نین شیرین‌لیگی قاتیشیب دانیشیغیما. سیران‌لی کندی‌نین ساکینی کیفایت محمدی‌دن سوروشدوم:
- نئجه یاشاییرسینیز بورادا؟ قیشین نئجه کئچیر؟ یایی نئجه کئچیر؟
دئدی:
- راضیییق.
- اؤیرشمیسینیز ده. اوشاق‌لار گئدیر مکتبه؟
- هه.
- اؤزونوز گئتمیسینیز؟
- یوخ.
ایش یئرلرین‌دن بو داغ-کسک یئرلرینده صحبت بئله گئده بیلمز. کارخانا‌لار ایرانین آنجاق بؤیوک شهرلرینده اولدوغون‌دان ایشچی قوه‌سی گئدیر، تورپاق‌لار بوشالیر. زلزه‌له‌دن، سئل‌دن-سودان داغیلیب اوچولان بوش ائولر آز دئییل بورادا.
آدی‌نین اوّلی "قارا" سؤزون‌دن گلن قاراداغین قارداشی قاراباغ ال ایچی کیمی گؤرونور. داغ‌دان داغا باخیب آغدام، فضولی، جبراییل گؤردوکجه نه داغلاندیق، نه داغلاندیق.
سویا گئدن ایکی سورمه‌لی قیزین چایین آخدیغی آرخ‌دان سو گؤتورمه‌لری منی قاراداغا قایتاردی.
مؤولاندا سرین سولو 2 چای وار: بؤیوگو قیران چای، بیر ده آدسیز بیر چای. هردن یولونو دییشه‌رک مجراسین‌دان چیخیب باشقا آخار تاپان سولار دا گزیب-دولانیب یئنه آنا چایا قایی‌دیر. اما بئله حزین آخماسینا باخمایین: یازدا قزبلنیب داشاندا آدام-زاد تانیمیر، ائله قاراداغ‌لی‌لارین اؤزو کیمی‌دیر، "اوچ قارداش داغی" تکین.
اؤتن چاغ‌لاردا قاراداغ ائللری‌نین بیرینده 3 قارداش یاشاییرمیش. قارداش‌لاری‌نین بس دئیینجه مال-قووونون وارمیش. سورولرده/ اؤروش‌لرده اوباش‌دان‌دان اوبا یاتاناجان مال-داوارلارینی اوتاریب، شر قاریشاندا اولا‌جاق‌لارینا قاییدارمیش‌لار. گون‌لرین بیر گونو قارداش‌لار ائوه دؤننده باخیرلار کی، ائو نه گزیر؟ قاپی‌لاری چیرپیلیب، اوجاق‌لاری سؤندورولوب: قفیل گلن یاغی‌لار اوبایا بیر دیوان توتوب‌لار کی، قان‌لی گؤرسه، قان آغلار. اوبا جماعتی قاچیب داغ‌لارا سیغناق اولموشدو. قاچا بیلمه‌ین قوجا‌لار، آز یاشلی اوشاق‌لار تلف اولوب یول‌لارا تؤکولموشدو. قارداش‌لار بو قان‌لی منظره‌نی گؤروب دهشته گلیرلر. مال-داوار بیربوک-بوجاغا بوراخیب سیلاح‌لانیرلار. آلت‌دان گئیینیب اوست‌دن قیفیل‌لانیر، آتلارینا سووار اولوب ایستیقامت توتورلار یاغی یؤره‌سینه. دؤیوشوب ووروشو یاغی‌دان اینتیقام آلیرلار. اسیر-یئسیر گئدن آلداش‌لارینی دوغما یوردلارینا قایتاریرلار. قارداش‌لار واخت-وعده تانری‌دان بیر دیلک ایستییرلر: اوچو ده سنگرلی، سیپرلی داغا چئوریلیب ائللرینه کئشیک اولسون‌لار. افسانه‌یه گؤره، بئله ده اولور. ایندی اوچ قارداش داغی بوتون قاراداغین آند یئری‌دیر.
مؤولان‌لی‌لار دئییر کی، بیر گون چیخا‌جاق، بو گونکون‌دن ده یئکه. ائله بئله ساده، لورو دئییمله بیز قاراداغ ائللرین‌دن "هله‌لیک" دئیه آیریلدیق.
| 10,257 | Arab | South-Azerbaijani | azb |
TRT | دونیانین پولو ایستانبول اولوسلار آراسی فینانس مرکزی (İFM) ایله ایستانبولا آخا‌جاق.
ایستانبول اولوسلار آراسی فینانس مرکزینده سرمایه بازاری تشکیلاتی ایله بانک دوزنلمه و نظارت تشکیلاتی بینا‌لاری‌نین تمه‌لی صاباح مراسیمله آتیلا‌جاق.
مالی مرکزیله ایستانبول، دونیادا فوند آخین‌لاری‌نین اساس یوللاریندان بیری اولاجاق، دونیانین پولو ایستانبول اولوسلار آراسی فینانس مرکزی ایله ایستانبولا آخا‌جاق.
ایستانبول؛ لندن، فرانکفورت و نیویورک کیمی اهمیت‌لی بیر فینانس مرکزی حالینا چئوریله‌جک. ایستانبول اولوسلار آراسی فینانس مرکزینده اکینچیلیک بانکی، خالق بانک، واکیف بانک کیمی بؤیوک دولت بانک‌لاری‌نین تامین ائده‌جگی فینانس حرکتلیلیگین یانیندا بانک دوزنلمه و نظارت تشکیلاتی، تمسف، سرمایه بازاری تشکیلاتی کیمی اوتوریتلرین وارلیغی ایستانبولون بیر قلوبال مالی مرکزی اولما ویزیونونا جیدی قاتقی تامین ائده‌جک. دولت و اؤزل سکتورون مالی سیاست‌لرینی و ایستراستژی‌لرینی بلیرله‌دیغی وایجرا ائتدیغی مرکزلردن بیری ایستانبول اولاجاق.
| 909 | Arab | South-Azerbaijani | azb |
TRT | آمریکا عدالت و خاریجی ایشلر ناظیرلیک‌لری مسئول‌لارین‌دان عبارت اولان بیر هیات، فتو / پ.د.ی تروریست باشی فتح الله گولنین قایتاریلماسی اوچون ایکی گون مدتینده گؤروشمه‌لر ائده‌جک.
آمریکا عدلیه ناظیرلیگین‌دن اوچ، خاریجی ایشلر ناظیرلیگین‌دن ایسه بیر نماینده‌دن عبارت اولان دؤرد نفرلیک هیات بازار ارته‌سی گونو تورکیه‌ده اولاجاق.
هیات، فتح الله‌چی ترور تشکیلاتی پارالل دولت قورولماسی (فتو / پ.د.ی)'نین 15 ژوئیه‌ده کودتا تلاشی و اعاده‌سی ایله باغلی مسئول‌لارلا گؤروشه‌جک.
آمریکا نماینده هیاتی‌نین سفری اؤنجهسینده تورکیه عدلیه ناظیری بکیر بوزداغین تعلیماتییلا ناظیرلیک بوروکرات‌لار حاضیرلیق‌لارینی تاماملادی.
عدلیه ناظیرلیگی بوروکرات‌لار گئری طلب‌لرینه باغلی گؤندریلن پرونده‌لرین یانیندا 15 ژوئیه کودتا تشببوسونون فتح الله گولنین امر و امری آلتیندا رئاللاشدیریلدیغینا باغلی اهمیت‌لی دلیل‌لری ده آمریکالی همکارلارییلا پایلاشا‌جاق.
| 823 | Arab | South-Azerbaijani | azb |
TRT | کانادانین میسیساگا شهرینده بیر رستوران‌دا تشکیل اولونان بومبالی سالدیریدا ۱۵ نفر یارالاندی.
یارالیلاردان اوچونون دورومو آغیر.
پلیس، رستوران‌دا ال یاپیمی بومبانین پاتلاما‌سین‌دان سونرا ایکی شبهه‌لینین قاچدیغینی بیلدیردی.
ایکی شبهه‌لینین فوتوگرافلارینی یاییملایان پلیس یاخالانمالاری اوچون خالق‌دان کؤمک ایسته‌دی.
اؤلکه‌نین تورونتو شهر مرکزینده گئچن آی، بیر ماشینین پیادالارین آراسینا گیرمه‌سی نتیجهسینده ۱۰ نفر اؤلموشدو.
| 423 | Arab | South-Azerbaijani | azb |
TRT | یئنی نوع کروناویروس اپیدمیسی سببیندن ایندییه‌دک حیاتینی ایتیرنلرین سایی بیر میلیونو، ویروسا یولوخان‌لارین سایی 32 میلیونو، انفکسیوندان معالیجه اولونا‌راق ساغالان اینسان‌لارین سایی ایسه 24 میلیونو کئچیب.
فرانسا-دا اپیدمی قوربان‌لاری‌نین سایی گون عرضینده 81 آرتاراق 31 مین 808-ا، انفکسیونا یولوخان‌لارین سایی دا 4 مین 70 آرتاراق 542 مین 639-ا چاتیب.
ایسپانیا-دا کروناویروس پاندمی سیندن بیر هفته عرضینده داها 359 نفرین وفات ائتمه‌سی ایله اؤلنلرین عمومی سایی 31 مین 411-ا چاتیب. ساغلیق ناظیرلیگی اوچ گونده 31 مین 785 نفرین ده اپیدمییه یولوخدوغونو آچیقلاییب. بئللیکله اؤلکه‌ده ویروسا یولوخان‌لارین عمومی سایی 700 مینی کئچیب.
پورتوقالیا ساغلیق ناظیرلیگی کروناویروس‌دان گون عرضینده داها 4 نفرین حیاتینی ایتیردیگینی و اپیدمییه 425 نفرین ده یولوخدوغونو آچیقلاییب. اؤلکه‌ده ایندییه‌دک کروناویروس‌دان وفات ائدنلرین سایی 1957-یه، انفکسیونا یولوخان‌لارین سایی ایسه 74 مین 29-ا چاتیب.
| 874 | Arab | South-Azerbaijani | azb |
TRT | روسیا باش ناظیرینین معاوینی آلکساندر نواک بیلدیریب کی، روسیانین انرژی شیرکتی "گازپروم" تورکیه-ده‌کی گاز مرکزی اوچون تورکیه رسمی‌لری ایله فعال ایشلییر.
روسیا باش ناظیرینین معاوینی روسیا کانالینا گوندمله باغلی آچیقلامالار وئریب.
روسیا گازینین اوجوز اولدوغونو و طلباتین داوام ائتدیگینی بیلدیرن نوواک تورکیه-ده قورولماسی پلانلاشدیریلان طبیعی گاز مرکزی اوچون تورکیه رسمی‌لری ایله فعال ایشلرین آپاریلدیغینی بیلدیریب.
"اومید ائدیرم کی، 2023-جو ایلده تورکیه-ده بیر طبیعی گاز مرکزی اوچون آددیم آتیلا‌جاق"، -دئیه نواک قئید ائدیب.
روسیا باش ناظیرینین معاوینی اونو دا قئید ائدیب کی، تورکیه-ده یارادیلماسی پلانلاشدیریلان مرکز طبیعی گازین قیمتی‌نین معینلشدیریلمه‌سی اوچون بیر مکانیزم ده یارادا بیلر.
| 691 | Arab | South-Azerbaijani | azb |
TRT | سوریه ده بشار اسد رژیمینه باغلی بیرلیکلرین، لازقیه‌‌ده‌کی تورکمن‌داغی و جبل اکرادا هاوا دستک‌لی سالدیری باشلاتدی.
رژیم گوجلری جبل اکراد بؤلگه‌سین‌ده‌کی بیر کند ایله اطرافینی ساواش اوچاق‌لاری و هلیکوپترلرله بومبالاییر.
اوردو بیرلیکلرینین آیریجا، تورکمن‌داغینداکی کلز، سالور، یامادی و زئیتینجیک کندلرینی توپ و راکتلرله ووردوغو بیلدیریلیر.
بؤلگه‌ده زامان زامان چاتیشمالارین یاشاندیغی، اؤلو و یارالیلارین اولدوغو بیلدیریلیر.
رژیم گوجلری دونن، تورکمن‌داغینداکی عیسی پینار کندینه گیرمه‌یه چالیشمیش، مخالیف قروپلار سالدیریلاری پوسکورتموشدو.
بؤلگه‌ده‌کی پاتلاما سسلری سوریه سرحدین‌ده اولان حاتایین یایلاداغی ائلچه‌سیندن ده ائشیدیلیر.
| 627 | Arab | South-Azerbaijani | azb |
TRT | جمهور باشقانی رجب طیب اردوغان واتیکانا سفری‌نین اینسانی دیرلره دقت چکیلمه‌سی باخیمین‌دان اؤنملی بیر فورصت اولدوغونو سؤیله‌ییب.
واتیکانا حرکت‌دن اول ایستانبول آتاتورک هاوا لیمانیندا وئردیگی مطبوعات آچیقلاماسیندا رجب طیب اردوغان دئییب:"بو سفریمی اینسانی دیرلره بیرگه دقت چکیلمه‌سی، دوستلوق و باریش مئساژلاری وئریلمه‌سی باخیمین‌دان اؤنملی بیر فورصت گؤرورم. دانیشیق‌لاردا فیلیسطین، قودس، سوریه، عراق، ترورلا موباریزه، قاچقین‌لارین پروبلئملری، اینسانی یاردیم‌لار مسئله‌لرینه توخوناجاغیق. پاپا فرانسیسله اولاجاق گؤروشده همچنین باتی دونیاسیندا آرتان ایسلام دوشمن‌لیگی و مدنی عرقچی‌لیکله موباریزه موضوع سوندا فیکیر موبادیله‌سی آپاراجاغیق.
تورکیه-ایتالیا موناسیبت‌لرینه ده توخونان اردوغان بو باره‌ده دئییب: "اؤلکه‌لریمیز آراسیندا تیجارت دؤوریه‌سی کئچن ایل 20 میلیارد دو‌لارا یاخین‌لاشدی، آنجاق تورکیه و ایتالیانین پتانسیلی بوندان قات-قات چوخ‌دور. 2020-جی ایلده تیجارت دؤوریه‌سینی 30 میلیارد دو‌لارا چاتدیرماغی دوشونوروک. سفریم زامانی بو ایستیقامتده آتیلا‌جاق ایکی‌لی آدیم‌لاری موذاکیره ائدجییک".
رجب طیب اردوغان ژورنالیست لره آچیقلاماسیندا تورکیه سلاحلی قوه‌لری طرفیندن سوریه-نین عفرین بؤلگه‌سینده 16 گون‌دور آپاریلان زیتون دالی عملیاتی چرچیوهسینده ضررسیزلشدیریلن تروریست سایینین 935-ا یوکسلدیگینی ده دقته چاتدیریب.
| 1,214 | Arab | South-Azerbaijani | azb |
TRT | موش و تونج‌ائلیده بؤلوجو ترور هؤرگوتو پ‌کاکایا قارشی تشکیل ائدیلن عملیات‌لاردا 3 تروریست ائتکیسیز حالا گتیریلدی.
موشدا، حربی بیرلیک‌لره سالدیری حاضیرلیغیندا اولدوغو تعیین اولونان پ‌کاکا‌لی‌لارا تشکیل ائدیلن هاوا عملیاتیندا 2 تروریست ائتکیسیز حالا گتیریلدی.
عملیاتدا، ایکی تروریسته عاید چوخ ساییدا مهمات دا اله گئچیریلدی.
تونج‌ائلیده مازگیرت ائلچه‌سینده ده گوونلیک گوجلری طرفیندن حیاتا گئچیریلن عملیاتدا 1 تروریست، کالاشنیکوو توفنگی و ملزمه‌لری ایله بیرلیکده اؤلو اولاراق اله گئچیریلدی.
بؤلگه‌ده عملیاتلار داوام ائدیر.
| 522 | Arab | South-Azerbaijani | azb |